
[bookmark: _Hlk183509803]Informatīvais ziņojums izstrādāts, pamatojoties uz Ministru kabineta 2023. gada 15. augusta sēdes protokollēmuma (Nr. 40, 43.§) 43.punktā uzdoto uzdevumu – Labklājības ministrijai (turpmāk – ministrija) sadarbībā ar Izglītības un zinātnes ministriju, Veselības ministriju, Satiksmes ministriju un Tieslietu ministriju izstrādāt un līdz 2024. gada 30. maijam iesniegt Ministru kabinetā informatīvo ziņojumu par atbalsta pasākumiem bāreņiem un bez vecāku gādības palikušiem bērniem pēc pilngadības sasniegšanas (līdz 21 gada vecuma sasniegšanai vai, ja mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā, līdz 24 gadu vecuma sasniegšanai) labklājības, izglītības, veselības un tiesību īstenošanas un uzraudzības jomā, īpašu uzmanību pievēršot maksas atvieglojumiem un pieejamības veicināšanai minēto personu izglītošanai, medicīnisko un juridisko pakalpojumu saņemšanai, transporta nodrošināšanai, kā arī iespējai tikt nodarbinātai. 
Informatīvā ziņojuma izstrādes procesā ministrija organizēja sanāksmes ar iesaistītajām ministrijām, kā arī  fokusgrupas ar ārpusģimenes aprūpes sistēmā esošiem un bijušiem jauniešiem, tai skaitā reģionos. Vienlaikus, lai iegūtu papildu informāciju un atgriezenisko saiti, notika diskusijas ar nevalstisko organizāciju pārstāvjiem, kā arī ar ārpusģimenes aprūpes atbalsta centriem (turpmāk – atbalsta centri) un pašvaldību sociālo dienestu sociālajiem darbiniekiem.  
Informatīvā ziņojuma projekts 2024. gada 11. oktobrī tika publicēts tiesību aktu portālā, tādējādi nodrošinot sabiedrības līdzdalību dokumenta izstrādes procesā. Publiskajā apspriedē piedalījās viena fiziska persona, kā arī biedrība "Latvijas Bērnu labklājības tīkls", sniedzot priekšlikumus attiecībā uz informatīvā ziņojuma projektā norādīto situācijas aprakstu un ietvertajiem pasākumiem. Publiskajā apspriedē paustie apsvērumi daļēji ņemti vērā. 
Informatīvā ziņojuma izstrādē ņemti vērā tādi politikas plānošanas dokumenti kā Bērnu, jaunatnes un ģimenes attīstības pamatnostādnes 2022. – 2027. gadam un  Sabiedrības veselības pamatnostādnes 2021. – 2027. gadam. 
[bookmark: x__Hlk176438569]Informatīvajā ziņojumā ietvertie pasākumi 2025. – 2026. gadā īstenojami esošā finansējuma ietvaros, savukārt nākamajos gados finansējums pieprasāms budžeta prioritāro pasākumu ietvaros vai piesaistāms ES piešķirtais finansējums Latvijai dažādu projektu īstenošanai. Ja likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā papildu valsts budžeta finansējums informatīvā ziņojuma paredzēto pasākumu īstenošanai netiek piešķirts vai tiek piešķirts daļēji, tad pasākumu īstenošanā iesaistītajām institūcijām nodrošināt, ka tiek īstenoti tie informatīvā ziņojumā paredzētie pasākumi, kurus var nodrošināt atbilstoši piešķirtajiem valsts budžeta līdzekļiem.
1. [bookmark: _Ref206083554][bookmark: _Toc206083796][bookmark: _Toc206084081][bookmark: _Toc206084510][bookmark: _Toc206084726][bookmark: _Toc206084912][bookmark: _Hlk206067848]Esošās situācijas raksturojums
ANO 1989. gada Bērnu tiesību konvencija paredz, ka bērnam, lai viņš varētu pilnīgi un harmoniski attīstīties kā personība, jāaug ģimenē, laimes, mīlestības un sapratnes gaisotnē. Savukārt bērnam, kuram uz laiku vai pastāvīgi nav savas ģimenes vai kuru, lai vislabāk ievērotu viņa paša intereses, nedrīkst atstāt šajā ģimenē, ir tiesības uz īpašu valsts aizsardzību un palīdzību. 
Atbilstoši BTAL 27.panta trešajai daļai, šķirot bērnu no ģimenes, viņam tiek nodrošināta ārpusģimenes aprūpe pie aizbildņa vai audžuģimenē, bet  bērnu aprūpes iestādē bērns atrodas tikai gadījumos, kad aprūpe pie aizbildņa vai audžuģimenē nav piemērota konkrētam bērnam un līdz brīdim, kad viņam tiek nodrošināta piemērota aprūpe pie aizbildņa vai audžuģimenē. BTAL 6.panta ceturtajā daļā paredzēts, ka ārpusģimenes aprūpes laikā tiek veikti nepieciešamie pasākumi bērna un vecāku atkalapvienošanās nodrošināšanai. BTAL 42.panta pirmajā daļā noteikts, ka ārpusģimenes aprūpi bērnam izbeidz, ja vecāki novērš pastāvošos riskus ģimenē, un bērnam tiek radīti labvēlīgi apstākļi ikdienas aprūpes un uzraudzības nodrošināšanai, bet, ja tas nav iespējams, tad bērnam ārpusģimenes aprūpe izbeidzas līdz ar pilngadības sasniegšanu. Ilgāka bērna atstāšana aprūpes iestādē, pie aizbildņa vai audžuģimenē pieļaujama līdz mācību gada beigām, ja bērns turpina mācības. Proti, bērnam sasniedzot 18 gadu vecumu, tiek izbeigta ārpusģimenes aprūpe un sākta patstāvīga dzīve. 
Pāreja no ārpusģimenes aprūpes uz patstāvīgu dzīvi ir vitāli svarīgs posms jaunieša dzīvē. Šajā periodā jaunietim ir īpaši svarīgi saņemt no pašvaldības un valsts atbilstošu  atbalstu un pakalpojumus, kas nodrošina viņam drošu, saudzīgu un atbalstošu pāreju uz neatkarīgu dzīvi. Starptautiskā praksē par vienu no galvenajiem atbalsta priekšnosacījumiem tiek uzskatīta  drošas atbalsta personas pieejamība, kura: 
· stiprinātu jaunieša spējas risināt dažādas komplicētākas ikdienas situācijas, tostarp ar mājokli un veselību saistītus jautājumus;
· motivētu iegūt izglītību vai iekļauties darba tirgū;
· sniegtu atbalstu piemērotas profesijas izvēlē un  ievirzē;
· sniegtu atbalstu citu pamatvajadzību nodrošināšanā.
Arī – ANO Pamatnostādnēs[footnoteRef:1] noteikts, ka pēcaprūpi, kas ir izdalīts kā atsevišķs posms, kurā jānodrošina atbalsts pārejas posmā no ārpusģimenes aprūpes uz patstāvīgu dzīvi, veido skaidri rīcībpolitikā noteikti principi un individuāla pieeja katra bērna specifiskajām vajadzībām. ANO Pamatnostādņu 132. punkts paredz, ka procesā, kurā notiek šī pāreja, jāņem vērā bērna dzimums, vecums, brieduma pakāpe un īpaši apstākļi un jānodrošina padoms un atbalsts, lai jo īpaši nepieļautu bērna ekspluatāciju. Jārosina, lai bērni, kas atstāj ārpusģimenes aprūpi, piedalītos savas pēcaprūpes dzīves plānošanā.   [1:  https://www.lm.gov.lv/lv/media/1006/download] 

Ņemot vērā to, ka valsts attiecīgo ministriju uzskaites un statistikas sistēmās ārpusģimenes aprūpē esošo jauniešu mērķa grupa, kas drīzumā kļūs pilngadīgi, netiek atsevišķi izdalīta un monitorēta, šajā ziņojumā analizētā mērķa grupas problemātika ir definēta, balstoties uz vispārīgiem un netiešiem datiem, par pamatu ņemot mērķa grupas specifiku sociālos, medicīniskos, tiesiskos, psiholoģiskos un citos aspektos, kā arī dažādu zinātnisku un nevalstisku organizāciju pētījumu rezultātus un secinājumus.  
Bāriņtiesu statistikas dati par 2024. gadu[footnoteRef:2] liecina, ka 2024. gada beigās ārpusģimenes aprūpē Latvijā atradās 5 341 bērns, no kuriem 1 403 bērni atradās audžuģimenēs, 3 352 bērni – aizbildnībā, bet 586 bērni – ārpusģimenes aprūpes iestādēs. Tādējādi 2024. gadā 89 % no visiem ārpusģimenes aprūpē esošajiem bērniem atradās ģimeniskā aprūpē – pie audžuģimenes vai aizbildņa (2023. gadā – 90,2 %). [2:  https://stat.gov.lv/lv/statistikas-temas/soc-aizsardziba-veseliba/aizgadniba-arpusgimenes-aprupe/12449-arpusgimenes-aprupe?themeCode=AA ] 

Katru gadu vidēji 500 bāreņi un bez vecāku gādības palikušie bērni kļūst pilngadīgi (skat. tabula Nr.1) un nepieciešams nodrošināt viņiem atbalstu un iespējas veiksmīgai integrācijai sabiedrībā.
Tabula Nr.1
Pilngadību sasniegušie bāreņi un bez vecāku gādības palikušie bērni sadalījumā pēc ārpusģimenes aprūpes veida
	 
	 
2020
	 
2021
	2022
	
2023
	
2024

	audžuģimenē 
	55
	55
	84
	73
	89

	aizbildnībā
	384
	387
	355
	445
	333

	bērnu aprūpes iestādē
	51
	59
	55
	46
	47

	Kopā
	490
	501
	494
	564
	419


Datu avots: Pārskati par bāriņtiesu darbību[footnoteRef:3] un Statistika sociālo pakalpojumu un sociālās palīdzības jomā [3:  https://www.bac.gov.lv/lv/oficiala-barintiesu-statistika] 

Gada dati[footnoteRef:4] [4:  https://www.lm.gov.lv/lv/gada-dati] 


Atbilstoši BTAL 43.pantam[footnoteRef:5] un Ministru kabineta 2005. gada 15. novembra noteikumiem Nr. 857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – MK noteikumi Nr. 857)[footnoteRef:6] ārpusģimenes aprūpes pakalpojuma sniedzējam vai pašvaldībai, kura pieņēmusi lēmumu par bērna ārpusģimenes aprūpi, noteikts pienākums nodrošināt bārenim un bez vecāku gādības palikušajam bērnam pēc pilngadības sasniegšanas sociālās garantijas. Tāpat jaunietim var būt tiesības saņemt arī atsevišķus valsts finansētus atbalsta veidus (skat. 2. tabulu). [5:  https://likumi.lv/ta/id/49096-bernu-tiesibu-aizsardzibas-likums ]  [6:  https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka ] 

Izbeidzoties ārpusģimenes aprūpei, pašvaldība atbilstoši likumam “Par palīdzību dzīvokļa jautājumu risināšanā”[footnoteRef:7] nodrošina bāreni vai bez vecāku gādības palikušo bērnu ar dzīvojamo platību. Likums paredz divas iespējas, kā jaunietis var risināt mājokļa jautājumu:  [7:  https://likumi.lv/ta/id/56812-par-palidzibu-dzivokla-jautajumu-risinasana ] 

· jaunietis pēc pilngadības sasniegšanas var lūgt pašvaldību izīrēt viņam dzīvojamo telpu;
· pieteikties dzīvokļa pabalstam un patstāvīgi atrast savām vēlmēm un iespējām atbilstošu dzīvojamo telpu īrēšanai jebkurā administratīvajā teritorijā Latvijā.
Ja pašvaldībai nav iespējas nodrošināt jaunieti ar dzīvojamo platību, vai arī ja tā nav nepieciešama, jaunietim līdz 24 gadu vecumam ir tiesības uz dzīvokļa pabalstu bez vecāku gādības palikušam bērnam šādu ar dzīvojamās telpas lietošanu saistītu izdevumu segšanai:
· izdevumiem par dzīvojamās telpas lietošanu (īres maksa, nepieciešamie izdevumi par obligāti veicamajām pārvaldīšanas darbībām);
· izdevumiem par pakalpojumiem, kas saistīti ar dzīvojamās telpas lietošanu, ja tie nav ietverti īres maksā vai nepieciešamajos izdevumos par obligāti veicamajām pārvaldīšanas darbībām.[footnoteRef:8] [8:  https://likumi.lv/ta/id/56812-par-palidzibu-dzivokla-jautajumu-risinasana 25.2 pants] 

Tiesības uz sociālajām garantijām, ja tās nav izmantotas uzreiz pēc pilngadības sasniegšanas, jaunietim saglabājas ne ilgāk kā līdz 24 gadu vecuma sasniegšanai[footnoteRef:9]. [9:  https://likumi.lv/ta/id/49096-bernu-tiesibu-aizsardzibas-likums 43.panta otrā daļa] 

2023. gada 1. septembrī saskaņā ar Valsts izglītības informācijas sistēmas datiem vispārizglītojošajās izglītības iestādēs, t.sk. speciālajās izglītības iestādēs, ar pazīmi bārenis un 18 gadi un vairāk, kopā izglītību ieguva 156 izglītojamie, no tiem 143 izglītojamie izglītību apguva vispārizglītojošajā programmā, bet 13 izglītojamie speciālajās izglītības programmās (9 izglītojamie – apguva speciālo programmu izglītojamiem ar smagiem garīgās attīstības vai vairākiem smagiem attīstības traucējumiem, 1 izglītojamais – speciālās pamatizglītības programmu izglītojamiem ar garīgās attīstības traucējumiem 1 izglītojamais – speciālās pamatizglītības programmā ar garīgās veselības traucējumiem,  1 izglītojamais – speciālās pamatizglītības programmu ar fiziskās attīstības traucējumiem, 1 izglītojamais – speciālās pamatizglītības programmu ar dzirdes traucējumiem). Profesionālās izglītības programmās (izņemot speciālās izglītības iestādes) 2023. gada 1. oktobrī vecumā no 18 līdz 24 gadiem ar pazīmi “bārenis” mācījās 198 izglītojamie, savukārt, vecumā 25 un vairāk gadu – 14 izglītojamie.
          Pamatojoties uz Ministru kabineta 2022. gada 11. janvāra noteikumu Nr. 11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē”[footnoteRef:10] (turpmāk – MK noteikumi Nr.11) 9.punktu, bāreni un bez vecāku gādības palikušu bērnu izglītības iestādē uzņem prioritārā kārtā. Saskaņā ar MK noteikumu Nr.11 33.punktu ir noteikti papildu mācību pasākumi līdz trim nedēļām mācību procesa noslēgumā, un līdz 25. augustam ir iespējams nokārtot pārbaudes darbu.  [10:  https://likumi.lv/ta/id/329096-kartiba-kada-izglitojamie-tiek-uznemti-visparejas-izglitibas-programmas-un-atskaititi-no-tam-ka-ari-obligatas-prasibas-izglitojamo-parcelsanai-nakamaja-klase] 

Ministru kabineta 2019. gada 19. novembra noteikumi Nr.556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām”[footnoteRef:11] nosaka atbalsta pasākumus izglītojamiem ar speciālajām vajadzībām vispārējās izglītības programmas apguvē, piemēram, mācību procesa organizācijas principus (laika plānojums mācību stundās, metodes, pārbaudes darbu sistēma u.c.), papildu individualizētus atbalsta pasākumus mācību satura apguvei/pedagoģiskai intervencei (ārpus mācību stundām), mācību un tehniskos līdzekļus vides nodrošināšanai (mācību materiāli, tehnoloģijas, mācību aprīkojums, telpu iekārtojums u.c., kā arī nepieciešamais atbalsta personāls), kā arī vienotu izglītības iestādēm individuālā izglītības programmas apguves plāna paraugu. [11:  https://likumi.lv/ta/id/310939-prasibas-visparejas-izglitibas-iestadem-lai-to-istenotajas-izglitibas-programmas-uznemtu-izglitojamos-ar-specialam-vajadzibam] 

Pamatojoties uz Ministru kabineta 2023. gada 2. maija noteikumi Nr. 220 "Noteikumi par uzņemšanas kārtību profesionālās izglītības programmās un atskaitīšanu no tām"[footnoteRef:12] 10. punktu,  bāreņus un bez vecāku gādības palikušus bērnus līdz 24 gadu vecuma sasniegšanai uzņem prioritārā kārtā, ja iestājpārbaudījumā persona uzrāda vienādu rezultātu ar citu personu. [12:  https://likumi.lv/ta/id/341590-noteikumi-par-uznemsanas-kartibuprofesionalas-izglitibas-programmas-unatskaitisanu-no-tam] 

Mācības pēc ārpusģimenes aprūpes ir ļoti nozīmīgs jautājums, jo balstoties uz faktu, ka jaunietis turpina mācības, pašvaldība nodrošina iespēju saņemt pabalstus ikmēneša izdevumiem un BAC pēc bāriņtiesas pieprasījuma nodrošina apliecību sociālo garantiju saņemšanai. Uzrādot apliecību, jaunietim ir tiesības bez maksas izmantot sabiedrisko transportlīdzekli, kas pārvadā pasažierus pilsētas nozīmes un reģionālās nozīmes maršrutā, uzrādot apliecību sociālo garantiju nodrošināšanai vai reģistrējot braucienu ar valstspilsētas pārvadātāja elektroniskās identifikācijas līdzekli (skat. tabulu Nr.2). 
[bookmark: _Hlk164170753]Savukārt, ja jaunietis neturpina mācības un nav nodarbināts, viņš var vērsties Nodarbinātības valsts aģentūrā un iesaistīties tādos tās īstenotajos aktīvās nodarbinātības pasākumos kā, piemēram, atbalsts darba meklēšanā, karjeras konsultācijas u.c.
[bookmark: _Hlk180761565]	Lai sniegtu drošības un stabilitātes sajūtu, kas ikvienam jaunietim ir būtisks pamats patstāvīgas dzīves veiksmīgai uzsākšanai, 2024. gadā tika pilnveidots atbalsts jauniešiem pēc ārpusģimenes aprūpes, ieviešot papildu atbalsta pasākumus, kas tiek piešķirti, pamatojoties uz sociālā dienesta izvērtējumu, -sociālā mentora pakalpojums, atbalsta grupas dažādu sociālo prasmju un iemaņu apguvei, kā arī pabalsts finanšu pratības apguvei. Šo pabalstu var piešķirt tikai kopā ar atbalsta grupu nodarbībām un/vai sociālā mentora pakalpojumu, kvalitatīvākai un mērķtiecīgākai finanšu pratības apguvei (skat. tabulu Nr.2).

Tabula Nr.2
Valsts un pašvaldību atbalsts jaunietim pēc ārpusģimenes aprūpes

	Atbalsta veids
	Atbalsta sniedzējs
	Īss apraksts/nosacījumi

	Vienreizējs pabalsts patstāvīgas dzīves uzsākšanai 
	Pašvaldība
	Pabalsta apmērs ir 40 procenti (noapaļots līdz pilniem euro) no CSP publicētās aktuālās minimālo ienākumu mediānas uz vienu ekvivalento patērētāju mēnesī (2025. gadā – 302 euro; jaunietim ar invaliditāti kopš bērnības – 453 euro)[footnoteRef:13]. [13:  MK noteikumu Nr. 857 24.8 punkts] 


	Vienreizējs pabalsts sadzīves priekšmetu un mīkstā inventāra iegādei
	Pašvaldība
	Pabalsta apmērs nedrīkst būt mazāks par CSP publicēto aktuālo minimālo ienākumu mediānu uz vienu ekvivalento patērētāju mēnesī, kurai piemērots koeficients 1,7 (noapaļots līdz pilniem euro) (2025. gadā – 1283 euro)[footnoteRef:14]. [14:  MK noteikumu Nr. 857 24.11 punkts] 



	Dzīvokļa pabalsts vai dzīvojamā telpa
	Pašvaldība
	Pabalsts tiek piešķirts no dienas, kad bērns sasniedzis pilngadību, līdz 24 gadu vecuma sasniegšanai. Apmēru nosaka katra pašvaldība pati[footnoteRef:15]. [15:  MK noteikumu Nr. 857 24.10 punkts] 


	Psihosociālais atbalsts
	Pašvaldība
	Sociālā darbinieka, psihologa konsultācija[footnoteRef:16].    [16:  MK noteikumu Nr. 857 24.17 punkts] 


	Pabalsts ikmēneša izdevumiem
	Pašvaldība
	Var saņemt līdz 24 gadu vecumam, ja turpina mācīties vai studēt. Pabalsta apmērs ir 22 procenti (noapaļoti līdz pilniem euro) no CSP publicētās aktuālās minimālo ienākumu mediānas uz vienu ekvivalento patērētāju mēnesī (2025. gadā – 166 euro; ar invaliditāti kopš bērnības – 226 euro)[footnoteRef:17]. [17:  MK noteikumu Nr. 857 24.13,14 punkts] 


	Ģimenes valsts pabalsts 


	Valsts (VSAA)
	 Var saņemt līdz 20 gadu vecuma sasniegšanai, ja turpina iegūt izglītību vispārējās vai profesionālās izglītības iestādē un nav stājies laulībā. Pabalsta apmērs, ko piešķir pašam jaunietiem pēc 18 gadu vecuma sasniegšanas, ir 25 euro. [footnoteRef:18]. [18:  Valsts sociālo pabalstu likuma 6. pants] 


	Apgādnieka zaudējuma pensija

	Valsts (VSAA)
	Var saņemt jaunietis līdz 24 gadu vecumam, kura vecāks vai vecāki ir miruši un kurš mācās vai studē vispārējās, profesionālās izglītības iestādēs, koledžās vai augstskolās pilna laika klātienē. Apgādnieka zaudējuma pensijas apmēru aprēķina no apgādnieka iespējamās vecuma pensijas, savukārt personai, kurai nav tiesību saņemt apgādnieka zaudējuma pensiju, piešķir valsts sociālā nodrošinājuma pabalstu, pabalsta apmēru personai no septiņu gadu vecuma nosakot 30 procentu apmērā no CSP tīmekļvietnē publicētās minimālo ienākumu mediānas uz vienu ekvivalento patērētāju mēnesī (2025. gadā pensijas apmērs – 226 euro)[footnoteRef:19].  [19:  Likuma “Par valsts pensijām” 19. panta ceturtā daļa] 


	Apliecība sociālo garantiju nodrošināšanai
	Valsts (BAC)
	Var saņemt jaunietis, kurš turpina mācības, līdz 24 gadu vecumam[footnoteRef:20]. [20:  MK noteikumu Nr. 857 7. punkts] 


	Uzturlīdzekļi 


	Valsts (UGF)
	Var saņemt, ja turpina iegūt pamatizglītību, vidējo izglītību, arodizglītību vai speciālo izglītību līdz 21 gada vecumam. (2025. gadā – 150 euro mēnesī)[footnoteRef:21]. [21:  Uzturlīdzekļu garantiju fonda likuma 3.panta pirmā daļa] 


	Sociālā stipendija "Studētgods" 
	Valsts (VIAA)
	Var pretendēt visu kursu Latvijas augstskolu pilna laika klātienes bakalaura un koledžas programmu studenti (arī studējot par maksu) līdz 25 gadu vecumam (ieskaitot). (Sākot no 2025. gada pavasara semestra – 180 euro mēnesī.)[footnoteRef:22] [22:  Ministru kabineta 2024. gada 17. decembra noteikumu  Nr. 818 (turpmāk – MK noteikumi Nr. 818) “Noteikumi par stipendijām” 46.2. un 49. punkts] 


	Apliecība “Goda ģimene”
	Valsts
(SIF)
	[bookmark: _Hlk201925177]Var saņemt ģimenes ar bērniem, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni; ģimenēm, kuru aprūpē ir bērns ar invaliditāti, ja personas aprūpē vai tās ģimenē ir trīs bērni vai vairāk bērnu un pilngadīgas personas, kas nav sasniegušas 21 gada vecumu vai, ja tās iegūst vispārējo, profesionālo vai augstāko izglītību, 24 gadu vecumu, un kuras, pamatojoties uz pašvaldības sociālā dienesta izvērtējumu, uzturas pie bijušā ārpusģimenes aprūpes pakalpojuma sniedzēja – aizbildņa vai audžuģimenē[footnoteRef:23]. [23:  Ministru kabineta 2024. gada 10. septembra noteikumi Nr. 598 “Latvijas Goda ģimenes apliecības programmas īstenošanas kārtība” 4. punkts] 



	Ikmēneša stipendija profesionālās izglītības programmu izglītojamam divu minimālo stipendiju apmērā, uzsākot mācības profesionālās pamatizglītības, arodizglītības vai profesionālās vidējās izglītības programmā
	Valsts (caur izglītības iestādes stipendiju fondu)
	Var saņemt pilngadīgie bez vecāku gādības palikušie izglītojamie vai bāreņi ikmēneša stipendiju divu minimālo stipendiju apmērā, sākot no pirmā mācību mēneša visu stipendiju piešķiršanas periodu (septembris – decembris), līdz nākamajam stipendiju piešķiršanas periodam, kad stipendijas apmēru nosaka atbilstoši sasniegtajiem rezultātiem[footnoteRef:24]. [24:  MK noteikumu Nr. 857 24.1 punkts] 


	Pabalsts 3,29 euro dienā finanšu pratības apguvei
	Pašvaldība (kompensē valsts)
	Jaunietis, kurš atradās ārpusģimenes aprūpē līdz pilngadības sasniegšanai[footnoteRef:25]. [25:  MK noteikumi Nr. 857] 


	Sociālā mentora pakalpojums līdz trīs stundām nedēļā
	
	

	Atbalsta grupas dažādu sociālo prasmju un iemaņu apguvei
	
	



[bookmark: _Hlk201916288][bookmark: _Hlk206058152]Informācija par pašvaldību 2023. gadā un 2024. gadā izmaksātajiem pabalstiem bārenim un bez vecāku gādības palikušam bērnam pēc ārpusģimenes aprūpes beigšanās atspoguļota tabulā Nr.3.



Tabula Nr. 3
	 
	Pabalstu saņēmēju skaits, 2023
	Izlietotais finansējums (euro), 2023
	Pabalstu saņēmēju skaits, 2024
	Izlietotais finansējums (euro), 2024

	Vienreizējs pabalsts patstāvīgas dzīves uzsākšanai
	505
	192 675
	417
	170 702

	Vienreizējs pabalsts sadzīves priekšmetu un mīkstā inventāra iegādei
	511
	558 868
	426
	503 179 

	Mājokļa pabalsts
	815
	1 577 855
	928
	1 628 263 

	Ikmēneša izdevumu segšana, ja persona turpina mācības
	1356
	1 482 549
	1 495
	1 928 014 


* Datu avots – Statistika sociālo pakalpojumu un sociālās palīdzības jomā, gada dati[footnoteRef:26] un Labklājības informācijas sistēma (LabIS) [26:  https://www.lm.gov.lv/lv/gada-dati] 

[bookmark: _Hlk164081141]
Lai sniegtu atbalstu ģimenēm ar bērniem (kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni; ģimenēm, kuru aprūpē ir bērns ar invaliditāti),  valsts īsteno atbalsta programmu “Latvijas Goda ģimenes  apliecības programma”, kuras ietvaros Sabiedrības integrācijas fonds nodrošina  apliecības “Goda ģimene” izsniegšanu[footnoteRef:27]. Goda ģimenes apliecības īpašniekiem ir iespēja saņemt atlaides/atvieglojumus, iegādājoties preces vai izmantojot pakalpojumus, kurus piedāvā valsts, pašvaldības iestādes, komersanti  un citas personas Latvijā. 2024. gada 12. septembrī stājās spēkā Ministru kabineta 2024. gada 10. septembra noteikumi Nr. 598 “Latvijas Goda ģimenes apliecības programmas īstenošanas kārtība”, kuros noteikts, ka apliecība piešķirama arī tajos gadījumos, ja personas aprūpē vai tās ģimenē ir trīs bērni vai vairāk bērnu un pilngadīgas personas, kas nav sasniegušas 21 gada vecumu vai, ja tās iegūst vispārējo, profesionālo vai augstāko izglītību, 24 gadu vecumu, un kuras, pamatojoties uz pašvaldības sociālā dienesta izvērtējumu, uzturas pie bijušā ārpusģimenes aprūpes pakalpojuma sniedzēja – aizbildņa vai audžuģimenē. Apliecības īpašniekiem ir iespēja saņemt atlaides, izmantojot pakalpojumus, kurus piedāvā valsts un privātie uzņēmumi Latvijā. [27:  https://likumi.lv/ta/id/354889-latvijas-goda-gimenes-apliecibas-programmas-istenosanas-kartiba ] 

Bārenis vai bez vecāku gādības palikušais studējošais, kurš līdz 18 gadu vecuma sasniegšanai Fizisko personu reģistrā reģistrēts kā bārenis vai bez vecāku apgādības palicis jaunietis, var saņemt sociālo stipendiju “Studētgods” līdz 25 gadu vecumam (ieskaitot), studējot visu kursu Latvijas augstskolu pilna laika klātienes bakalaura un koledžas programmās[footnoteRef:28]. [28:  https://www.viaa.gov.lv/lv/studetgods ] 

Šobrīd Latvijā nav skaidras un vienotas izpratnes, ko nozīmē kvalitatīva ārpusģimenes aprūpes nodrošināšana, t.sk. nav vienotu standartu un kritēriju. Vienotu standartu trūkums nereti rada situācijas, kad bērniem un jauniešiem ārpusģimenes aprūpē netiek nodrošināts individuālajām vajadzībām atbilstošs atbalsts un iespējas prasmju attīstībai, kas ir būtiski nepieciešamas, lai veiksmīgi iekļautos sabiedrībā pēc ārpusģimenes aprūpes beigām. Vienotu standartu neesamība arī rada ievērojamas atšķirības sniegtās ārpusģimenes aprūpes kvalitātē, negatīvi ietekmējot bērnu un jauniešu psihosociālo labbūtību, izglītības iespējas un sociālo prasmju attīstību. Ar ESF Plus atbalstu ministrija īstenos projektu Nr.4.3.5.3/1/24/I/001 “Sociālo pakalpojumu kvalitātes un efektivitātes paaugstināšana”, kura no viens no mērķiem ir paaugstināt sociālo pakalpojumu kvalitāti, kas ietvers vispārīgo un specifisko sociālo pakalpojumu kvalitātes standartu izstrādi, tai skaitā standarti tiks izstrādāti ārpusģimenes aprūpei, lai uzlabotu šīs jomas kvalitāti un uzraudzības nodrošināšanas pilnveidi, paredzot sociālo pakalpojumu kvalitātes uzlabošanu atbilstoši mērķa grupas individuālām vajadzībām, novēršot reģionālās atšķirības sociālo pakalpojumu kvalitātē, uzlabojot pakalpojumu rezultātu mērīšanu, kas liecinātu par pakalpojuma ietekmi, balstoties uz pakalpojumu saņēmēju pieredzi, kā arī uzlabojot politikas plānošanai un pakalpojumu efektivitātes uzlabošanai nepieciešamo datu pieejamību.
2. [bookmark: _Toc206083797][bookmark: _Toc206084082][bookmark: _Toc206084511][bookmark: _Toc206084727][bookmark: _Toc206084913]Galvenās problēmas un risinājumi
Jauniešu vecums ir dzīves laika posms starp bērnību un pieaugušo vecumu, kad pusaudži piedzīvo strauju fizisko, kognitīvo un psihosociālo attīstību un tā ietekmē to, kā pusaudži jūtas, domā, pieņem lēmumus un mijiedarbojas ar apkārtējo pasauli. Šajā fāzē pusaudži iegūst zināšanas un prasmes, iedibina uzvedības modeļus, piemēram, saistībā ar saskarsmi ar citiem cilvēkiem, uzturu, fiziskām aktivitātēm, apreibinošu vielu lietošanu un seksuālām aktivitātēm, kas var aizsargāt pusaudžu un apkārtējo veselību un labbūtību vai tieši pretēji – apdraudēt tās tagad un nākotnē. Tas ir arī laiks, lai iemācītos pārvaldīt emocijas un veidot attiecības, kā arī apgūtu prasmes, kas būs svarīgas, lai uzņemtos pieaugušā lomu. Turpmākās labbūtības, izaugsmes un psihosociālās attīstības veiksmīgai norisei ļoti svarīgi ir tieši pirmie gadi pēc pilngadības sasniegšanas. 
Ārpusģimenes aprūpē esošie jaunieši agrīnajā bērnībā diemžēl nereti ir piedzīvojuši fizisku un emocionālu vardarbību, vecāku faktisku prombūtni vai garīga rakstura traucējumu izpausmes, dzīvi nepiemērotos apstākļos[footnoteRef:29], vecāku nāvi vai nespēju aprūpēt pašu nepilngadības dēļ, kā arī vecāku domstarpību gadījumā[footnoteRef:30], kas ir būtiski ietekmējis personības veidošanos un turpmāko attīstību. Jauniešiem, kuri atradušies ārpusģimenes aprūpē, var būt vāji attīstītas komunikācijas prasmes, ierobežota spēja darboties komandā, vājas kritiskās domāšanas prasmes, spēja interpretēt informāciju, kas būtiski var ietekmēt spēju patstāvīgi funkcionēt pēc pilngadības sasniegšanas.  [29:  https://www.lrvk.gov.lv/lv/revizijas/revizijas/noslegtas-revizijas/arpusgimenes-aprupes-sistemas-efektivitate]  [30:  https://www.bac.gov.lv/lv/petijums-bernu-emocionalais-traumatisms] 

Pārāk zems izglītības līmenis, neapgūtas profesijas un veselības stāvoklis ir cēloņi jauniešu grūtībām atrast darbu. Daudziem jauniešiem ir vāja motivācija strādāt un/vai mācīties. Piedzīvotās negatīvās pieredzes, atbalsta trūkuma un izolētības dēļ šiem jauniešiem pastāv lielāka iespēja tikt pakļautiem vardarbībai vai/un veikt vardarbību, augstāks atkarību problēmu un likumpārkāpumu risks, kā rezultātā ir iespēja jau ļoti agri nerealizēt savu potenciālu un atkārtot tādus uzvedības modeļus, kādus jaunietis ir piedzīvojis. 
[bookmark: _Hlk186192262]ESF projekta Nr. 9.2.1.1/15/I/001 “Profesionāla sociālā darba attīstība pašvaldībās” ietvaros izveidotajā metodiskajā materiālā “Sociālais darbs ar jauniešiem”[footnoteRef:31] ir secināts, ka traumas un pēctraumas sekas ir bieži sastopami faktori darbā ar jauniešiem pēc ārpusģimenes aprūpes. Bērnam – jaunietim, kurš piedzīvojis procesus, kas saistīti ar ģimenes notikumiem, “izņemšanu” no ģimenes, ārpusģimenes aprūpi (dažkārt vairākas reizes), šie notikumi var tikt uzskatīti un pielīdzināti “vardarbīgai dzīves pieredzei” un “traumai”. Bieži tieši pusaudžu gados – vecumposmam atbilstoši šo faktoru simptomi parādās ļoti spilgti kā uzvedības traucējumi, depresivitāte, somatizācija, domāšanas vai attīstības traucējumi, apreibinošu vielu lietošana, anti-sociālā uzvedība, paškaitējuma veikšana, likumpārkāpumi u.tml. Jo atbilstošāks un veselīgāks atbalsts ir bijis agrīni un bērns – jaunietis ir uzturējies regulārās un atbalstošās attiecībās, arī ar sociālā darbinieka atbalstu, ticies ar bioloģiskajiem vecākiem, jo ir mazāka negatīvā ietekme uz jaunieti[footnoteRef:32].  [31:  https://www.lm.gov.lv/lv/media/23769/download?attachment ]  [32: https://www.lm.gov.lv/lv/media/23769/download?attachment&fbclid=IwAR1DlTrQpK50X0i9Hbz3gxCvQztyb604yWErkC877OAPV8T6BMa3WNAum70] 

Ārpusģimenes aprūpē bijušie jaunieši bieži jūtas apjukuši, izjūt trauksmi un nestabilitāti. Kad jaunietis pēc pilngadības sasniegšanas aiziet no aprūpes iestādes vai arī pārtrauc sadarbību ar aizbildni vai audžuģimeni, viņš atstāj salīdzinoši kontrolētu un strukturētu vidi un mēģina pats uzņemties jaunus pienākumus, vienlaikus atbilstoši reaģējot uz augstāku brīvības līmeni, līdz ar to šis periods var būt apjukuma, adaptācijas un zaudējuma laiks. Galvenais šķērslis, kas traucē jauniešiem sasniegt drošu identitātes izjūtu, ir tas, ka personām, kurām ir uzticēta viņu aprūpe, nav izdevies palīdzēt saprast, kāpēc jaunieši ir nonākuši ārpusģimenes aprūpē un kā tas ietekmējis turpmākos notikumus, lai izprastu noraidījuma un aizvainojuma jūtas. 
Latvijas SOS bērnu ciematu asociācijas izstrādātajā materiālā  “Vadlīnijas jauniešu sagatavošanai patstāvīgai dzīvei”[footnoteRef:33] secināts, ka jauniešu, kuri agri uzsāk patstāvīgu dzīvi, vidū daudz biežāk novēro augstāku bezdarba līmeni, zemāku izglītības līmeni, zemāku izglītības un apmācības turpināšanas iespēju pieejamību, finansiālu un materiālu trūkumu, bezpajumtniecību, ir augstāki jaunu cilvēku mirstības rādītāji, tāpat novēro sliktāku psihiskās veselības un fiziskās labsajūtas stāvokli, grūtniecību pusaudžu vecumā, iesaisti noziedzīgās darbībās vai saskarsmi ar tām. [33:  https://www.sosbernuciemati.lv/storage/412bf208b8981983717f47cbdbe4301cd0120bbc.pdf] 

Latvijas Bērnu labklājības tīkls 2023. gadā veica apjomīgu darbu ārpusģimenes aprūpē esošo un bijušo jauniešu viedokļu noskaidrošanai, kas  ietvēra intervijas ar dažāda vecuma un dažādās ārpusģimenes aprūpes formās esošiem jauniešiem (fokusgrupas). Fokusgrupās tika noskaidrots, ka pēc pilngadības sasniegšanas bērnu lielākais izaicinājums ir neizpratne un nedrošība, kas saistīta ar patstāvīgās dzīves uzsākšanu 18 gadu vecumā. Tas ietver jauniešu bažas, ka nesaņems finansiālu, praktisku un emocionālu atbalstu, nedrošību palikt pilnīgi vieniem, nepiederīgiem un nevajadzīgiem. Bez iepriekš minētā ir secināts, ka daļa jauniešu par viņiem pienākošajām sociālajām garantijām un to saņemšanu uzzina novēloti, 19 – 20 gadu vecumā, kas būtiski samazinājis jauniešu iespējas turpināt mācības vai aktīvāk iesaistīties darba tirgū uzreiz pēc pilngadības sasniegšanas. Būtiskākā vēlme, ko fokusgrupās pauduši jaunieši,  ir būt iespējami ilgāk un tuvāk savai aprūpētāju ģimenei vai piesaistes personai, kā arī saņemt lielāku finansiālo atbalstu ikdienas nepieciešamāko izdevumu segšanai. Tāpat jaunieši minēja, ka vēlamais atbalsts, uzsākot patstāvīgu dzīvi, būtu jauniešu atbalsta grupas, jauniešu dienas centri, iespēja dzīvot pašvaldībā, kur ir darbs, kā arī psihologa un jurista konsultācijas. Atbalsts būtu nepieciešams arī izglītības iegūšanā. Jauniešus uztrauc tas, kā apvienot izglītošanos ar ģimeni, kura nereti izveidojusies vēl pirms pilngadības sasniegšanas, un darbu. Kā risinājumu min iespējamu atbalstu izglītības iegūšanai tālmācībā. Bažas pauž arī par veselības aprūpi – rindām uz pakalpojumiem, izmaksām, piemēram, par zobārsta un acu ārsta pakalpojumiem. Būtisks arī jautājums par emocionālu un praktisku atbalstu jaunajām ģimenēm, kas īsi pirms vai pēc pilngadības kļūst par vecākiem.
Lai ārpusģimenes aprūpē esošo un bijušo jauniešu problemātika tiktu identificēta un tiktu sniegts mērķēts atbalsts un risinājumi, kā arī veidotos precīzi statistikas dati, iespējams, būtu lietderīgi iesaistīto ministriju informatīvajās un uzskaites sistēmās ieviest iespēju norādīt, ka jaunietis ir atradies kādā no ārpusģimenes aprūpes formām.
Ņemot vērā minēto, iezīmējas vairāki būtiski faktori, kas traucē ārpusģimenes aprūpē bijušam jaunietim pilnvērtīgi uzsākt patstāvīgu dzīvi līdz ar pilngadības sasniegšanu.
[bookmark: _Toc206083798][bookmark: _Toc206084083][bookmark: _Toc206084914]2.1. Jauniešu psihiskās veselības un uzvedības traucējumi
Saskaņā ar CSP datiem[footnoteRef:34] 2022. gada sākumā Latvijā dzīvoja 356 864 bērni,  2023. gada sākumā – 361 384 bērni, bet 2024. gada sākumā – 356 281 bērns. Tomēr precīzs bērnu skaits, kuriem ir uzvedības problēmas vai to iestāšanās riski, nav zināms, jo trūkst attiecīgo skrīninga instrumentu, lai šos bērnus identificētu. Valsts kontrole 2022. gada revīzijā[footnoteRef:35] secināja, ka 2020. gadā Latvijā bija vismaz 10 360 bērni ar uzvedības problēmām un vismaz 36 545 bērni ar uzvedības problēmu iestāšanās risku.  [34:  https://data.stat.gov.lv/pxweb/lv/OSP_PUB/START__POP__IR__IRD/IRD041 ]  [35:  https://lrvk.gov.lv/lv/revizijas/revizijas/noslegtas-revizijas/vai-bernam-ar-uzvedibas-problemam-un-ta-gimenei-ir-iespeja-sanemt-nepieciesamo-atbalstu] 

Ārpusģimenes aprūpē esošiem bērniem,  kas jau reiz noteiktu apstākļu dēļ ir izņemti no bioloģiskās ģimenes, piedzīvojot traumatisku pieredzi, ir īpaši ievainojama grupa, kas nereti tiek pakļauti atkārtotai traumatiskai pieredzei (mainot pat vairākas ārpusģimenes aprūpes formas, pielāgojoties jauniem dzīves apstākļiem un situācijai), biežāk novērojamas psihiskās veselības un uzvedības traucējumi. Pētījumi rāda, ka šiem bērniem ir paaugstināts risks piedzīvot emocionālas un uzvedības problēmas, piemēram, trauksmi, depresiju un uzvedības traucējumus. Precīzi statistikas dati par šo atšķirību Latvijā nav pieejami. Tomēr starptautiski pētījumi liecina, ka bērniem ārpusģimenes aprūpē ir ievērojami augstāks psihiskās veselības problēmu risks. 
Uzvedības problēmas un nespēja iekļauties sabiedrībā rada atkarību riskus, risku antisociālai uzvedībai un jaunieša nostāšanos uz likumpārkāpumu ceļa. Bērnu uzvedības problēmas pašvaldībās galvenokārt risina ar sociālo darbu un psihologa konsultācijām. Atbildīgās institūcijas – izglītības iestādes un pašvaldību izglītības pārvaldes, sociālie dienesti, bāriņtiesas, ģimenes ārsti u.c. lielākoties nespēj savlaicīgi pamanīt un reaģēt uz problēmām bērna uzvedībā, un tā vietā tiek turpināta jau gadiem iedibināta prakse – sodīt. Šobrīd valsts iestāžu uzmanības lokā pamatā nonāk tie bērni, kuru uzvedība jau ir rezultējusies ar likumpārkāpumu. 
2024. gadā salīdzinājumā ar 2023. gadu valstī kopumā pieaudzis pieņemto lēmumu skaits par administratīvā pārkāpuma procesa uzsākšanu – no 334 378 lēmumiem 2023. gadā līdz 452 986 lēmumiem 2024. gadā, bet samazinājies personu skaits, pret kurām pieņemti lēmumi par administratīvā pārkāpuma procesa uzsākšanu – no 285 908 personām 2023. gadā līdz 276 090 personām 2024. gadā. Samazinājies par nepilngadīgo izdarītājiem pārkāpumiem pieņemto lēmumu par administratīvā pārkāpuma procesu uzsākšanu skaits, kā arī samazinājies nepilngadīgo personu skaits, pret kurām tika uzsākti administratīvā pārkāpuma procesi. 2024. gadā valstī kopā uzsākti 7347 (-861) administratīvā pārkāpuma procesi par nepilngadīgo izdarītajiem pārkāpumiem un pret 4403 (-2377) nepilngadīgām personām vecumā no 14 līdz 17 gadiem uzsākti administratīvā pārkāpuma procesi. 2024. gadā nepilngadīgo, kas izdarījuši administratīvos pārkāpumus īpatsvars sastāda 1,5% no kopējā personu, kas izdarījušas administratīvos pārkāpumus skaita (2023. gadā – 2,3 %)
Lielākā daļa administratīvo pārkāpumu procesu ir uzsākti par alkoholisko dzērienu lietošanu vai atrašanos alkoholisko dzērienu vai citu apreibinošo vielu ietekmē (21%) un par tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu iegādāšanos vai glabāšanu, tai skaitā par smēķēšanu, tabakas aizstājējproduktu vai bezdūmu tabakas izstrādājumu lietošanu (28%). Policijas redzeslokā nonāk bērni ar dažāda rakstura sociālām un ekonomiskām problēmām[footnoteRef:36].  [36:  https://www.iem.gov.lv/lv/media/12746/download?attachment] 

[bookmark: _Hlk179816422]     Neraugoties uz paplašinātajiem veselības aprūpes pakalpojumiem, 2021. gada rudenī BKUS BPK pieredzēja vēsturiski lielāko pacientu pieaugumu: ambulatorajos pakalpojumos bija vērojams 18% pieaugums, dienas stacionārā pacientu skaits pieauga par 27%, bet stacionēšana bija nepieciešama par 12% vairāk pacientu nekā 2020. gadā. Signalizējošs rādītājs ir arī psihiatrisko konsultāciju pieprasījums BKUS BPK uzņemtajiem pacientiem, kas slimnīcā vai tās uzņemšanā vismaz sākotnēji nonākuši ar psihoneiroloģiskiem iemesliem nesaistītiem iemesliem – 2022. gadā šādu konsultāciju skaits BKUS BPK gandrīz dubultojās [footnoteRef:37]. [37:  https://likumi.lv/ta/id/338032-par-psihiskas-veselibas-aprupes-organizesanas-uzlabosanas-planu-2023-2025-gadam
] 

     Novērots arī proporcionāls pieaugums tajā pacientu grupā, kas BKUS BPK hospitalizēti ēšanas traucējumu dēļ. Līdz ar to secināms, ka 2021. gadā audzis ne tikai pacientu skaits un palielinājies hospitalizēto pacientu smagums, bet pieaug arī specifisku, dzīvību apdraudošu diagnožu proporcija, ar ko jārēķinās ne tikai veselības aprūpes sistēmai, bet arī tām sistēmām, kas nodrošina atbalstu vidēs, kur šie pusaudži atrodas – ģimenē, izglītības iestādē, kopienā.
          Tomēr ir nepieciešams attīstīt ambulatoro psihiskās veselības aprūpes pakalpojumu pieejamību pusaudžiem, t.sk. reģionos, ietverot multiprofesionālo komandu (funkcionālo speciālistu, klīnisko un veselības psihologu, uztura u.c. speciālistu) sniegtos pakalpojumus (skat. attēlu Nr.1).
Attēls Nr.1
[image: ]
          Šobrīd stacionāro palīdzību pusaudzis var saņemt dažās ārstniecības iestādēs Latvijā – VSIA "Ainažu psihoneiroloģiskā slimnīca"; VSIA "Bērnu klīniskā universitātes slimnīca” Bērnu un jauniešu psihiskās veselības centrā, VSIA "Slimnīca Ģintermuiža", VSIA "Daugavpils psihoneiroloģiskā slimnīca".
       Būtiski ir audzis arī pieprasījums pēc psihiskās veselības aprūpes pakalpojumiem .  Šobrīd ir pieejams sabiedrībā balstīts pakalpojums pusaudžiem, kas tiek nodrošināts BPRC 13 filiālēs, 9 Latvijas pilsētās. BPRC sniedz valsts apmaksātu sabiedrībā balstītu pakalpojumu pusaudžiem un viņu ģimenēm. BPRC tika izveidots, lai valsts pēc iespējas laicīgāk pamanītu pusaudžu sarežģījumus un varētu piedāvāt savlaicīgu palīdzību, tā mazinot stāvokļa pasliktināšanās risku un pēc iespējas novēršot šo bērnu nokļūšanu slimnīcā vai citā institūcijā. BPRC šobrīd ir starpinstitucionāls pakalpojuma sniedzējs, jo īsteno palīdzības programmas pusaudžiem gan no ministrijas, gan Veselības ministrijas – attiecīgi pusaudžiem ar atkarību risku, depresijas un pašnāvību riskiem. 2021. gadā BPRC novēroja pastāvīgu pieprasījuma pieaugumu, neraugoties uz straujo palīdzības kapacitātes palielināšanu un izvēršanu Latvijas reģionos. 
Pieaug pusaudžu skaits, kuriem palīdzība sniegta BPRC – ja 2022. gadā kopumā palīdzību saņēma 8463 pusaudži, 2023. gadā tie kopumā bija 12144 un 2024. gadā 14249 pusaudži. Lielākā daļa pusaudžu un viņu vecāku saņēma īslaicīgu palīdzību, bet pieauga arī valsts finansēto programmu klientu skaits – depresijas risku mazināšanas pakalpojumu saņēmuši 1264 pusaudži 2022. gadā, 2066 pusaudži 2023. gadā un 2170 pusaudži 2024. gadā, bet atkarības risku mazināšanas pakalpojumu 478 pusaudži 2022. gadā, 549 pusaudži 2023. gadā un 626 pusaudži 2024. gadā. Tomēr rindas uz pakalpojuma saņemšanu nav mazinājušās – gaidīšanas laiks līdz pakalpojuma saņemšanai 2024. gada vasarā ir līdz pat pieciem mēnešiem.
Lielā pieprasījuma un pusaudžu veselības stāvokļa smaguma dēļ BPRC ir trīskāršojis pie sevis strādājošo psihiatru skaitu un, ja iepriekš psihiatra konsultācija bija nepieciešama aptuveni 20 % programmās esošo pusaudžu un lielākais darbs notika terapijas speciālistu komandā (klīniskie un veselības psihologi, KBT terapeiti, mākslas terapeiti, uztura speciālisti u.c.), tad 2024. gadā psihiatra palīdzība bija nepieciešama 29,1 % no palīdzības programmās uzņemtajiem pusaudžiem. 2024. gada janvārī BPRC ieviesa papildus skrīninga instrumentus, kas ļauj vēl precīzāk novērot jauniešu, kas piesakās uz BPRC pakalpojumiem, simptomātiku. No šiem datiem secināms, ka 42 %  klientu ir ar klīnisku depresijas simptomātiku (nomāktība, motivācijas un interešu trūkums, vienaldzības sajūta un enerģijas trūkums), bet 33 % gadījumu jau var runāt par vidēji smagu depresiju kā klīniski uzstādāmu diagnozi.
2024. gadā no 14249 bērniem, kuriem palīdzība sniegta BPRC, ilgtermiņa programmās uzņemti 2769 bērni, bet 11480  bērni saņēmuši īstermiņa palīdzību. No tiem bērniem, kas saņēma ilgstošu palīdzību, lielākajai daļai (70-80 %) tas ir bijis palīdzoši, bet 20-30 % bērnu būtu nepieciešami turpmāki psihiskās veselības aprūpes pakalpojumi.
447 bērni ir bijuši tādi, kuriem tā ir novēlota palīdzība un būtu bijušas nepieciešamas agrīnākas intervences, savukārt 462 bērni varētu tikt uzskatīti par nepamatoti novirzītiem, jo pēc izvērtēšanas konsultācijas ir konstatēts, ka bērns nav uzņemams nevienā no esošajām programmām. 
Biežākie cēloņi pieprasījuma pieaugumam ir sabiedrības kopējā informētība par psihiskās veselības problēmām un palīdzības saņemšanas iespējām. No otras puses, reģionos, pakalpojuma un speciālistu iztrūkums, lai spētu apmierināt vajadzību pēc pieprasījuma. Izglītības sistēmas prasības un nenoteiktība rada pastiprinātu spiedienu uz jauniešu mentālo veselību, kas rada trauksmes traucējumu, depresijas un miega traucējumu pieaugumu.
PVO dati norāda, ka līdz pat 50 % no visiem uzvedības un psihiskās veselības traucējumiem sākas pusaudžu vecumā [footnoteRef:38]. Līdz ar to, ja netiek pievērsta uzmanība bērnu un pusaudžu psihiskai veselībai un psihosociālajai attīstībai, tad pieaugušo vecumā būtiski tiek ietekmēta cilvēku spēja dzīvot pilnvērtīgu dzīvi. Uzvedības un psihiskās veselības traucējumi var sākties jebkurā vecumā, bet katram vecuma posmam ir raksturīgi savi biežākie traucējumi. Pusaudžu vecumam raksturīgi ir ēšanas traucējumi, depresija un ar to saistīti pašnāvības mēģinājumi, uzvedības traucējumi, vielu atkarības. Pusaudžu vecumā arī sākas lielākā daļa no pieaugušo uzvedības un psihiskās veselības traucējumiem – bipolāri afektīvi traucējumi, šizofrēnija, personības traucējumi u.c.[footnoteRef:39].  [38:  https://likumi.lv/ta/id/338032-par-psihiskas-veselibas-aprupes-organizesanas-uzlabosanas-planu-2023-2025-gadam]  [39:  https://www.spkc.gov.lv/sites/spkc/files/data_content/6.dd_kl_c_1_beerni_2109_07_221.pdf] 

Daļai jauniešu līdz 18 gadiem, kuriem ilgstoši ir nepieciešami psihiskās veselības aprūpes pakalpojumi, tie būs nepieciešami arī pēc pilngadības sasniegšanas. Pāreja no bērna uz pieaugušā pakalpojumu saņemšanu veiksmīgi var notikt tikai gadījumā, ja ārstniecības personāls un pacients tam ir pilnvērtīgi sagatavoti. Iemesls tam ir fakts, ka bērnu un pusaudžu veselības aprūpes pakalpojumu attīstības un darbības modeļi, atbilstoši viņu interesēm, attīstījušies atšķirīgi no pieaugušo veselības aprūpes pakalpojumu organizēšanas kārtības. Tāpēc arī Latvijā jomas speciālisti norāda, ka viens no ierobežojošiem faktoriem pilnvērtīgam pakalpojumu saņemšanas turpinājumam brīdī, kad pusaudzis kļūst pilngadīgs, ir saziņas un sadarbības trūkums starp bērnu un pieaugušo psihiskās veselības jomas pārstāvjiem, kā arī atšķirības pakalpojumu finansēšanas un organizēšanas procesos. 
Tāpēc Veselības ministrija sadarbībā ar PVO izstrādāja pārejas mehānismu, lai nodrošinātu koordinētu pāreju no ārstēšanās pie bērnu psihiatra uz ārstēšanos pie psihiatra pieaugušo profila ārstniecības iestādē. Kā rezultātā tiek risināta problēma, ka bērns tiek novirzīts uz pieaugušo profila ārstniecības iestādi, taču viņam netiek nodrošināta pakalpojuma pēctecība atbilstoši indikācijām. Vidēji mēnesī šo pakalpojumu izmanto aptuveni 15 jaunieši un viņu ģimenes. Pārejas kvalitāti ietekmē dažādi faktori, piemēram, informācijas trūkums, komunikācija starp speciālistiem un jaunieti/jaunieša aprūpētājiem, atgriezeniskās saites trūkums. Eiropā tikai divās valstīs – Dānijā un Apvienotajā Karalistē – ir ieviesta nacionālā vai reģionālā politika vai vadlīnijas atsevišķu psihiskās veselības pakalpojumu lietotāju pārejas koordinācijai. Turklāt tikai trīs valstīs regulāri tiek veikts standartizēts to jauniešu vajadzību novērtējums, kuri tuvojas pārejas robežai.[footnoteRef:40]  [40:  https://likumi.lv/ta/id/338032-par-psihiskas-veselibas-aprupes-organizesanas-uzlabosanas-planu-2023-2025-gadam  ] 

PVO dati[footnoteRef:41] liecina, ka katrs septītais pusaudzis vecumā no 10 līdz 19 gadiem saskaras ar psihiskās veselības grūtībām. Cēloņi ir gan ekonomiskā, gan sociālā nevienlīdzība. Turklāt Latvijā no visām ES valstīm bulings (ņirgāšanās skolās) ir visizplatītākais, to apstiprina gan 2018. gadā OECD Starptautiskās skolēnu novērtēšanas programmas (OECD PISA) pētījums[footnoteRef:42], gan IKVD sadarbībā ar Edurio LTD veiktā aptauja par emocionālo un fizisko vardarbību izglītības iestādēs[footnoteRef:43], gan arī Rīgas Stradiņa universitātes pētījums “Profilakses un agrīnās intervences programmas KiVa monitoringa pētījums par pāridarījumu izplatību skolēnu vidū”[footnoteRef:44]. [41:  https://www.who.int/news-room/fact-sheets/detail/adolescent-mental-health]  [42:  https://www.oecd.org/en/about/programmes/pisa/pisa-publications.html ]  [43:  https://tapportals.mk.gov.lv/legal_acts/646058d7-55d8-43df-b416-bc4a79d74b80 ]  [44:  https://ppdb.mk.gov.lv/wp-content/uploads/2023/10/KiVa_monitoringa_petijuma_par_paridarijumu_izplatibu_skolenu_vidu_gala_zinojums_2023.pdf ] 

Tāpat būtisks jautājums ir arī savlaicīga agrīnas uzvedības un psihisko traucējumu diagnostika bērniem, kuras neīstenošanas rezultātā savlaicīgi netiek uzsākta ārstēšana un nepieciešamo speciālistu piesaiste. Ar šo tiek paredzēta agrīna atbalsta sniegšana, tiklīdz problēma ir identificēta. 2024. gadā kā vienu no agrīnas prevencijas pasākumiem bērniem, kuri ir cietuši no vardarbības un kuriem tās rezultātā ir izveidojušies uzvedības traucējumi, ministrija ir uzsākusi jauna valsts finansēta sociālās rehabilitācijas pakalpojuma nodrošināšanu, kuru  sniedz nodibinājums “Allažu bērnu un ģimeņu atbalsta centrs”. Pakalpojums tiek sniegts bērniem, kuri jau ir piedalījušies kādos intervences pasākumos pašvaldībā, bet tie nav sasnieguši mērķi. Pakalpojums piemērots bērniem no 5 līdz 13 gadiem un tā maksimālais ilgums plānots līdz 3 gadiem, regulāri veicot izvērtējumu, lai pārliecinātos, ka pakalpojums atbilst bērna vajadzībām un interesēm. Pakalpojums tiks sniegts vienlaikus 8 bērniem.  
Veselības aprūpes sistēmā Latvijā jau ilgstoši nav pietiekams speciālistu skaits, piemēram, bērnu psihiatri, narkologi un atkarību speciālisti, vai arī nereti to pieejamības gadījumā uz konsultācijām jāgaida mēnešiem ilgi.  2022. gada sākumā slimnīcās bija vakantas 24 ārstu psihiatru slodzes un 9 bērnu psihiatra slodzes[footnoteRef:45].  Bērnu psihiatru, narkologu un atkarību speciālistu trūkums, īpaši reģionos, joprojām ir būtisks. Piemēram, 2023. gadā pamatdarbā bija nodarbināti tikai 13 bērnu psihiatri, no kuriem lielākā daļa strādāja Rīgā[footnoteRef:46]. Precīzs nepieciešamais speciālistu skaits vēl nav noteikts, tāpēc būtu veicams kapacitātes novērtējums. Vienlaikus jāattīsta alternatīvi risinājumi – mobilās komandas, telemedicīna, kā arī mērķētas atbalsta programmas jauno speciālistu piesaistei reģionos, piemēram, stipendijas un prakses iespējas. [45:  Veselības ministrijas veiktās aptaujas dati rezidentūras plānošanas ietvaros par slimnīcu gatavību iesaistīties rezidentu apmācībā (2022.gada februāris, marts)]  [46:  https://www.mk.gov.lv/lv/jaunums/nodrosinas-vairak-specialistu-bernu-un-jauniesu-psihiatrija-un-transfuziologija] 

 “Resolution Foundation” ziņojumā[footnoteRef:47], kur tiek runāts par jauniešu garīgo veselību un tās ietekmi uz izglītību, darba iespējām u.c., minēts, ka arvien biežāk sastopami jaunieši ar garīgās veselības traucējumiem, kā rezultātā visbiežāk šie jaunieši strādā zemāk atalgotu darbu vai ir bezdarbnieki. Ziņojumā norādīts, ka 2023. gadā viens no 20 jauniešiem (5 %) vecumā no 18 līdz 24 gadiem ir bez darba veselības stāvokļa dēļ, savukārt 2021.–2022. gadā 34 % jauniešu ziņoja par garīgās veselības traucējumiem, piemēram, depresiju, trauksmi vai bipolāriem traucējumiem. Pētījumā atklājās, ka 79 % 18-24 gadus vecu jauniešu, kuri nestrādā veselības apsvērumu dēļ, ir ieguvuši vispārējās vidējās izglītības vai zemāku kvalifikāciju, kas ir ievērojami augstāks rādītājs nekā kopējais rādītājs – 34 % – šajā vecuma grupā. Turklāt ir trīs reizes lielāka varbūtība, ka bērniem, kuriem vecumā no 11 līdz 14 gadiem ir garīgās veselības traucējumi, neizdosies nokārtot noslēguma eksāmenus, salīdzinot ar viņu vienaudžiem bez garīgās veselības traucējumiem. Lai gan šis pētījums balstās uz aptaujas rezultātiem Apvienotajā Karalistē, tā rezultāti atklāj plašākas sabiedrības problēmas, kas var būt aktuālas starptautiskā mērogā. Jautājums par jauniešiem, kas saskaras ar bezdarbu psihiskās veselības un uzvedības traucējumu dēļ, nav raksturīgs tikai vienai valstij, bet atspoguļo globālas tendences. [47:  https://www.resolutionfoundation.org/publications/weve-only-just-begun/] 

Vienlaikus akūti trūkst mērķēti medicīniskās rehabilitācijas un sociālās rehabilitācijas pakalpojumi,  kuros bērna uzvedības problēmas risina kompleksi – integrējot dažādus pakalpojumu veidus un iesaistot vairākus speciālistus, t.sk. atkarību ārstēšanai. Šobrīd šādi pakalpojumi bērniem tiek nodrošināti pārsvarā Rīgā, piemēram, nevalstisko organizāciju nodrošinātās programmas “DARI”, “Palēciens” un “Pārinieks”, bet nav pieejami citos reģionos. Šīs programmas pašlaik nav iespējams nodrošināt visiem bērniem, kuriem tās ir nepieciešamas.

	Risinājumi
	Atbildīgais
	Izpildes termiņš

	Veicināt bērnu psihiatru un narkologu konsultāciju pieejamību, īpaši reģionos
	VM
	Tiek paredzētas aktivitātes politikas plānošanas dokumentā “Par Psihiskās veselības aprūpes organizēšanas uzlabošanas plānu 2023.–2025. gadam”[footnoteRef:48], kā arī “Par Profilakses pasākumu un veselības aprūpes pakalpojumu uzlabošanas plānu alkoholisko dzērienu un narkotisko vielu lietošanas izplatības mazināšanas jomā 2023.–2025. gadam”[footnoteRef:49] [48:  https://likumi.lv/ta/id/338032-par-psihiskas-veselibas-aprupes-organizesanas-uzlabosanas-planu-2023-2025-gadam]  [49:  https://likumi.lv/ta/id/336736-par-profilakses-pasakumu-un-veselibas-aprupes-pakalpojumu-uzlabosanas-planu-alkoholisko-dzerienu-un-narkotisko-vielu-lietosanas] 


	Attīstīt ambulatoro pakalpojumu pieejamību, t.sk. reģionos, ietverot multiprofesionālo komandu sniegtos pakalpojumus
	VM
	Tiek paredzētas aktivitātes politikas plānošanas dokumentā “Par Psihiskās veselības aprūpes organizēšanas uzlabošanas plānu 2023.–2025. gadam”

	Nodrošināt pakalpojuma pēctecību atbilstoši medicīniskajām indikācijām, pārejot no ārstēšanās pie bērnu psihiatra uz ārstēšanos pieaugušo profila psihiatrijas ārstniecības iestādē. 
	VM
	Lai novērstu situācijas, kurās jaunietis tiek novirzīts uz pieaugušo profila ārstniecības iestādi, bet netiek saņemts atbilstošs turpinājums ārstēšanai, Veselības ministrija sadarbībā ar Pasaules Veselības organizāciju 2024. gadā izstrādāja koordinētu pārejas mehānismu. Tas ļauj nodrošināt nepārtrauktu un indikācijām atbilstošu psihiatrijas aprūpi jauniešiem, kuri pāriet no bērnu uz pieaugušo aprūpes sistēmu. Vidēji mēnesī šo pakalpojumu izmanto aptuveni 15 jaunieši un viņu ģimenes.

	Nodrošināt savlaicīgu agrīnas uzvedības un psihisko traucējumu diagnostiku bērniem
	VM
	Tiek paredzētas aktivitātes politikas plānošanas dokumentā “Par Psihiskās veselības aprūpes organizēšanas uzlabošanas plānu 2023.–2025. gadam”


*Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā.

[bookmark: _Toc206083799][bookmark: _Toc206084084][bookmark: _Toc206084915][bookmark: _Hlk183160697]2.2. Atbalsts izglītības turpināšanai  
Īpaši nozīmīga sociālās un ienākumu nevienlīdzības riska grupa ir NEET[footnoteRef:50] jaunieši, kuri nestrādā, nemācās un neapgūst arodu. Šī ir viena no  grupām, kurā iesaistītajiem jauniešiem dažādu iemeslu dēļ ir ierobežotākas iespējas nekā to vienaudžiem, tāpēc nepieciešams turpināt darbu pie atbalsta sistēmas veidošanas. Daudziem jauniešiem ir grūtības nodrošināt iztiku vai pārvarēt nodarbinātības šķēršļus, viņi saskaras ar augstu nabadzības risku un daudziem jauniešiem, bieži no nelabvēlīgas sociālekonomiskās vides, nav piekļuves kvalitatīvai izglītībai un mācībām, kā arī viņi saskaras ar šķēršļiem pārejā no skolas uz darba dzīvi. Pēc CSP datiem 2023. gadā 13,2 tūkstoši (7,2 %) Latvijas NEET jauniešu 15–24 gadu vecumā nestrādāja un nemācījās. Latvijas Nacionālā attīstības plāna 2021. – 2027. gadam rīcības virzienā “Kvalitatīva, pieejama, iekļaujoša izglītība” ir izvirzīts mērķis Nr. 164 - samazināt jauniešu, kuri nav iesaistīti izglītībā vai darba tirgū, īpatsvaru līdz 6 % 2027. gadā. [50:  https://stat.gov.lv/lv/statistikas-temas/izglitiba-kultura-zinatne/izglitibas-limenis/12199-jauniesi-kuri-nestrada-un ] 

Izglītības iestādēs trūkst atbalsta personāla un pasākumu bērniem ar mācīšanās grūtībām. Nesekmība, konflikti ar vienaudžiem, pedagogiem, zema pašapziņa un sajūta, ka neko nespēj veikt pietiekami labi – daļa no iemesliem, kāpēc pusaudži pamet skolu priekšlaicīgi. Jauniešu nepietiekamu mācību sasniegumu iemesls var būt arī nesaskaņas vai nespēja sadarboties ar pedagogiem. Vieni no galvenajiem iemesliem, kāpēc jaunieši pamet izglītības iestādi, ir motivācijas trūkums, vienaldzīga un bezatbildīga attieksme pret skolas apmeklēšanu, kā arī likumisko pārstāvju (turpmāk - aprūpētāju) grūtības motivēt jaunieti mācībām. Jaunieši, kas ir priekšlaicīgi pametuši izglītības iestādi un nav nodarbināti, ir vairāk pakļauti riskam iesaistīties noziegumos un antisociālā uzvedībā. Izglītības iestādes neapmeklēšana vairums gadījumos ir saistīta ar apreibinošu vielu lietošanu, iesaistīšanos dažādās kompānijās, kas nereti noved līdz dažādu noziedzīgu nodarījumu izdarīšanai. Līdz ar to ir būtiski jau agrīni pamanīt riskus  un savlaicīgi sniegt jaunietim atbalstu, tostarp izglītības vidē, lai viņš nenonāktu līdz lēmumam pamest izglītības iestādi. Tāpat ir svarīgs atbalsts jaunietim situācijās, kad viņš ir atgriezies skolas vidē un atsācis mācību procesu. Nereti ir situācijas, kad šādi jaunieši, kuri iepriekš kavējuši vai regulāri neapmeklējuši izglītības iestādi, atgriežoties klasē, no klasesbiedru puses tiek emocionāli izstumti, savukārt izglītības iestādē netiek veikti atbalsta pasākumi, lai šos jauniešus atkal integrētu vienaudžu vidū. 
Bērnu, kuri ir ārpusģimenes aprūpē, atbalstam izglītības programmas apguvē ir jābūt kā vienai no prioritātēm, tādēļ būtu nepieciešama dziļāka šīs jomas reālās situācijas izpēte un datu analīze.
Liela nozīme ir sadarbībai starp izglītības iestādi un jaunieša aprūpētājiem. Nepieciešams sadzirdēt jaunieša vajadzības un sniegt nepieciešamo atbalstu. Tas ir izdarāms tikai tad, ja starp izglītības iestādi un aprūpētājiem tiek veidotas cieņpilnas, uz sadarbību un jaunieša interesēm balstītas attiecības. Veiktie pētījumi liecina, ka jauniešu mācību rezultāti (apmeklējums, uzvedība, izglītības pārtraukšanas riska samazinājums, akadēmiskie sasniegumi un jaunieša labsajūta) uzlabojas, kad aprūpētāji iesaistās izglītības procesā un izglītības iestādes dzīvē. 
Kā viens no iespējamiem risinājumiem jauniešu motivēšanai un atbalstam pārejā uz patstāvīgu dzīvi būtu veicams izglītojošs un informatīvs darbs par iespējām iesaistīties Nacionālo bruņoto spēku profesionālajā dienestā[footnoteRef:51]. Dalībai dienestā nav nepieciešama iepriekšēja darba pieredze, tiek nodrošināta bezmaksas apmācība izvēlētajā specialitātē, konkurētspējīga atlīdzība, plašas sociālās garantijas, psiholoģiskais atbalsts un izdienas pensija. Turklāt dienests nodrošina strukturētu vidi un iespēju integrēties vienaudžu kolektīvā, kas var būt īpaši nozīmīgi jauniešiem pēc ārpusģimenes aprūpes, palīdzot attīstīt sociālās prasmes, stabilitāti un neatkarību.	 [51:  https://www.mil.lv/lv] 

2023. gada 31. decembrī noslēdzās IKVD  īstenotais ESF projekts Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai” (projekts “PuMPuRS”). Šī projekta ietvaros sadarbības partneri (pašvaldības un valstspilsētas) izstrādāja dokumentu “Prevencijas sistēmas un ieviešanas plāns 2024.–2028. gadam”. Projekta “PuMPuRS” galvenais mērķis bija veicināt ilgtspējīgas sadarbības sistēmas izveidi starp pašvaldībām, izglītības iestādēm, pedagogiem, atbalsta personālu, kā arī izglītojamo vecākiem vai pārstāvjiem, lai savlaicīgi identificētu skolēnus ar paaugstinātu risku pārtraukt mācības un nodrošinātu viņiem individuālu atbalstu. Šīs darbības mērķis bija samazināt priekšlaicīgas mācību pārtraukšanas riskus. Projekta ietvaros pedagogiem tika nodrošināta iespēja pilnveidot profesionālās prasmes darbā ar riska grupas izglītojamajiem. Papildus tam tika izstrādāti metodiskie līdzekļi un izveidota vienota datu bāze, kas ļāva nodrošināt regulāru informācijas apmaiņu starp valsts, pašvaldību un izglītības iestāžu līmeņiem par izglītojamajiem, kuriem identificēts priekšlaicīgas mācību pārtraukšanas risks, kā arī par veiktajiem preventīvajiem pasākumiem un to rezultātiem. Projektā iesaistījās 599 izglītības iestādes no 41 pašvaldības, kas veido 95 % no 43 Latvijas pašvaldībām[footnoteRef:52]. Projekta īstenošanas laikā tika izstrādāti un nodrošināti 43 361 individuālie atbalsta plāni vispārējās un profesionālās izglītības iestāžu izglītojamajiem. Savukārt 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs” īstenošanas noteikumi šobrīd ir izstrādes stadijā.  4.2.3.1. pasākuma investīcija prioritāri ir plānota vispārējās pamata un vidējās izglītības satura apguvei (jo īpaši obligātās vispārējās pamatizglītības satura apguvei, tādējādi pārsvarā aptverot izglītojamos līdz 18 gadu vecumam). Priekšlikumā minētajai grupai finansējums investīcijas ietvaros atsevišķi nav nodalāms, jo pasākuma mērķa grupa ir plašāka.  Projekta 4.2.3.1. pasākuma “Integrēta “skola-kopiena” sadarbības programma atstumtības riska mazināšanai izglītības iestādēs” mērķis ir attīstīt integrētu skolas-kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku vai pārstāvju iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamiem un sekmētu vispārējās pamatizglītības un vidējās izglītības satura apguvi. Projekta mērķgrupa ir vispārējās izglītības iestāžu izglītojamie no 1. līdz 12. klasei, kā arī profesionālās izglītības iestāžu un profesionālās izglītības programmas īstenojošo vispārējās izglītības iestāžu izglītojamie no 1. līdz 4. kursam. Projekta ietvaros ir paredzēts nodrošināt: 1. individuālā atbalsta plānus (ar mērķi mazināt priekšlaicīgas mācību pārtraukšanas riskus, mazināt sociālo atstumtību un uzlabot lasītprasmi 1.-3. klases izglītojamajiem), piedāvājot pedagogu konsultācijas mācību priekšmetos (grupās) un konsultatīvo atbalstu (individuāli), mentora individuālo atbalstu un lasītprasmes nodarbības grupā vai individuāli; 2. supervīzijas sadarbības partneriem; 3. iniciatīvu un partnerības projektus u.c. darbības (kopumā 9 darbības), kas tieši un pastarpināti vērstas uz ekosistēmas pieejas stiprināšanu. [52:  https://www.ikvd.gov.lv/lv/jaunums/nosledzies-projekta-pumpurs-ietekmes-pusu-iesaistes-informetibas-un-nosleguma-novertejums ] 

[bookmark: _Hlk191989166]	2025. gadā veikti grozījumi Ministru kabineta noteikumos Nr. 355 “Ārpusģimenes aprūpes atbalsta centra noteikumi”, kas dod iespēju audžuģimenēs un specializētajās audžuģimenēs ievietotajiem bērniem nodrošināt individuālām vajadzībām atbilstošu atbalstu un pakalpojumus, kuri nav valsts un pašvaldību finansēti, vai kuri, balstoties uz ārstniecības personu vai atbalsta centra sociālā darbinieka vērtējumu, nepieciešami papildus valsts un pašvaldību jau finansētajam apjomam. Tādejādi ir paplašināts atbalsta centra pakalpojumu klāsts – sniegts papildu atbalsts audžuģimenēs ievietotajiem bērniem, uzsvaru liekot uz ārstniecības pakalpojumiem un interešu izglītības nodarbībām un aktivitātēm, lai veicinātu bērnu talantus un intereses, palīdzot viņiem attīstīt sociālās prasmes un veidot pozitīvas attiecības ar citiem.
Nereti, sasniedzot pilngadību, ārpusģimenes aprūpē bijušam jaunietim  nepieciešams strādāt, lai nodrošinātu iztiku un, kas rada grūtības savienot darbu ar mācībām. Lai to risinātu, nepieciešams nodrošināt iespēju jaunietim iegūt izglītību tālmācības programmā.
Tāpat jānorāda, ka Izglītības un zinātnes ministrija apzinās atbalsta personāla trūkumu izglītības iestādēs un šobrīd strādā pie sistēmiskiem risinājumiem šīs problēmas mazināšanai. Tiek attīstīta izglītības kvalitātes monitoringa sistēma[footnoteRef:53], kas ļaus pamatoti noteikt nepieciešamo speciālistu apjomu un atbilstošu finansējuma ietvaru. [53:  https://www.izm.gov.lv/lv/izglitibas-kvalitates-monitoringa-sistema] 


	Risinājumi
	Atbildīgais 
	Līdzatbildīgais 
	Finansējuma apmērs, euro

	Nodrošināt pietiekamu atbalsta personāla pieejamību izglītības iestādēs
	IZM
	Pašvaldības
	*

	Pastiprināti atbalsta pasākumi jauniešiem, kuri atgriežas izglītības iestādē
	IZM, LM
	Pašvaldības
	Nav finanšu ietekmes

	Stiprināt sadarbību starp izglītības iestādes pedagogiem un jaunieša aprūpes veicējiem
	IZM, BAC
	Iestāžu dibinātāji
	Nav finanšu ietekmes

	Jaunieša individuālā atbalsta plāna izstrāde, lai tiktu samazināta priekšlaicīga mācību pārtraukšana, piemēram, finanšu resursu trūkuma dēļ
	IZM
	
	Plāna izstrāde tiks nodrošināta projekta "Skola-kopiena" ietvaros

	Nodrošināt izglītības, izņemot profesionālas izglītības, apguvi tālmācības programmā
	IZM
	Pašvaldības
	*

	Padziļināta situācijas izpēte un datu analīze, saistībā ar atbalstu izglītības programmas apguvē bērniem, kuri ir ārpusģimenes aprūpē
	IZM
	
	*

	Izvērtēt iespēju Izglītības un zinātnes ministrijas informatīvajās un uzskaites sistēmās norādīt, ka jaunietis ir atradies kādā no ārpusģimenes aprūpes formām

	IZM
	
	*

	Veikt izglītojošu un informatīvu darbu ar jauniešiem par iespēju iesaistīties Nacionālo bruņoto spēku profesionālajā dienestā. 
	AiM
	
	Nav finanšu ietekmes


*Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā.
[bookmark: _Toc206083800][bookmark: _Toc206084085][bookmark: _Toc206084916]2.3. Nepietiekams atbalsts mājokļa nodrošināšanai
Valsts kontrole 2019. gada revīzijas ziņojumā “Atņemtā bērnība. Ikvienam bērnam ir tiesības izaugt ģimenē”[footnoteRef:54] norāda, ka bērniem, it īpaši tiem, kas ārpusģimenes aprūpi saņēma aprūpes iestādē, bieži vien trūkst prasmju un zināšanu, kā cīnīties par savām tiesībām atbalsta saņemšanai, kas tiem pienākas sociālo garantiju veidā, jo īpaši tas attiecas uz nodrošināšanu ar dzīvojamo platību. Tāpēc normatīvajos aktos paredzētais atbalsts galvenokārt tiek nodrošināts, tikai izmaksājot MK noteikumos Nr.857[footnoteRef:55] paredzētos vienreizējos pabalstus. Tomēr tādi nozīmīgi atbalsta veidi kā tiesības uz pašvaldības nodrošinātu dzīvojamo platību un psihosociālu atbalstu patstāvīgas dzīves uzsākšanai bieži vien izpaliek. Tāpēc atbalsta trūkuma dēļ bērns nereti atgriežas tajā sociālajā vidē, no kuras tika šķirts, tā veicinot nabadzības un sociālās atstumtības riskus.  [54:  https://www.lrvk.gov.lv/lv/getrevisionfile/uploads/reviziju-zinojumi/2018/2.4.1-9_2018/Zin%CC%A7ojums_Atn%CC%A7emta%CC%84%20be%CC%84rni%CC%84ba.%20Ikvienam%20be%CC%84rnam%20ir%20tiesi%CC%84bas%20uzaugt%20g%CC%A7imene%CC%84.pdf]  [55:  https://likumi.lv/ta/id/121592-noteikumi-par-socialajam-garantijam-barenim-un-bez-vecaku-gadibas-palikusajam-bernam-kurs-ir-arpusgimenes-aprupe-ka 24.9 un 24.11 punkts] 

Ikvienam jaunietim, uzsākot patstāvīgu dzīvi pēc ārpusģimenes aprūpes, ir svarīgi saņemt pienācīgu palīdzību dzīvokļa jautājuma risināšanā. Likuma “Par palīdzību dzīvokļa jautājumu risināšanā” 16. pants nosaka, ka ikvienai dzīvojamai telpai, kas tiek izīrēta palīdzības ietvaros, jābūt dzīvošanai derīgai. Proti, dzīvojamai telpai ir jābūt apgaismojamai, apkurināmai telpai, kas piemērota cilvēka ilglaicīgam patvērumam un sadzīves priekšmetu izvietošanai un tai jāatbilst noteiktām būvniecības un higiēnas prasībām. 
Tiesībsarga 2018. gada ziņojumā[footnoteRef:56] norādīts, ka ar kritēriju “apgaismojama” ir saprotama iespēja dzīvojamā telpā lietot elektroenerģiju, ar kritēriju “apkurināma” – iespēja telpu apsildīt, izmantojot dzīvojamās mājas centralizēto siltumapgādes sistēmu vai krāsns apkuri. Savukārt ar kritēriju “piemērots cilvēka ilglaicīgam patvērumam un sadzīves priekšmetu izvietošanai” ir saprotama dzīvojamās telpas atbilstība tam, lai persona būtu pasargāta pret aukstumu, mitrumu, karstumu, lietu, vēju vai citiem draudiem tās veselībai, kā arī riskiem, kas saistīti ar neapmierinošu telpu stāvokli, vienlaikus garantējot personas fizisko drošību. [56:  https://www.tiesibsargs.lv/wp-content/uploads/migrate_2022/content/tiesibsarga_2018_gada_zinojums_1550749223.pdf ] 

Tomēr minētie standarti ir gana interpretējami un formāli, tāpēc būtu nepieciešams skaidrāk noteikt prasības un kritērijus, kas attiecas uz dzīvojamām telpām, ņemot vērā arī to labiekārtojumu, kopējo vizuālo un tehnisko stāvokli, tostarp, santehnikas, virtuves aprīkojuma un citu labiekārtojumu esamību, kopējo atbilstību tādam nepieciešamajam līmenim, kas dzīvošanu šajās telpās padara atbilstošu personas vajadzībām atrasties drošā un cilvēka cieņu nepazemojošā vidē.
Lai gan praksē ir situācijas, kad jauniešiem tiek piedāvāti arī labiekārtoti dzīvokļi, tomēr lielākoties jauniešiem piešķirtās dzīvojamās platības pašvaldībās atrodas sliktā tehniskajā stāvoklī – dzīvojamās telpas ir bez ērtībām (ar koplietošanas sauso tualeti ārā, ūdeni akā, krāsns apkuri). Dažas dzīvojamās telpas ir izremontētas, bet dažās dzīvojamās telpās ir jāveic kosmētiskais vai pat kapitālais remonts.  
Sociālo dienestu pārstāvji norāda, ka visbiežāk bērnam bārenim var piedāvāt mājokli tikai attālākos pagastos, kas savukārt apgrūtina izglītības iestāžu, novada pilsētu vai centru sasniegšanu. Nereti kā pagaidu miteklis tiek piedāvātas arī sociālās mājas vai pat krīzes istabas, kur jaunietim, iespējams, būtu jādzīvo sociāli nelabvēlīgā vidē.
Papildus dzīvojamo telpu tehniskajam stāvoklim būtiska problēma ir arī pašvaldību sociālo mājokļu nepietiekamais skaits, kas ierobežo iespējas nodrošināt dzīvojamo platību tieši tajā brīdī, kad palīdzība ir visvairāk nepieciešama – piemēram, jauniešiem pēc ārpusģimenes aprūpes izbeigšanās. Nereti šiem jauniešiem nākas gaidīt uz pašvaldības palīdzību vairākus gadus, kas apdraud viņu spēju uzsākt patstāvīgu dzīvi un palielina sociālās atstumtības risku. Šī situācija norāda uz nepieciešamību ne tikai uzlabot esošo dzīvojamo telpu kvalitāti, bet arī sistemātiski palielināt pieejamo mājokļu fondu, īpaši mērķgrupām ar augstu sociālo ievainojamību.
ES kohēzijas politikas programmas 2021.-2027. gadam 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" ieviešana ietvaros pašvaldības var pieteikties atbalstam esošā sociālā dzīvojamā fonda atjaunošanai un jauna būvniecībai. Pasākuma mērķis ir nodrošināt cilvēka cienīgiem dzīves apstākļiem atbilstoša mājokļa pieejamību sociāli un ekonomiski mazaizsargātām personām un samazināt rindas pašvaldībās šādu mājokļu izīrēšanai. Līdz 2029. gada 31. decembrim pasākuma ietvaros ir plānots palielināt sociālo mājokļu kapacitāti līdz vismaz 1952 personām, tādējādi būtiski risinot mājokļa pieejamības problemātiku gan jauniešiem pēc ārpusģimenes aprūpes, gan valstī kopumā.
Lai nodrošinātu, ka pašvaldību piedāvātās dzīvojamās telpas ir piemērotas un drošas, ir svarīgi skaidri noteikt minimālās prasības šīm telpām. Šo nepieciešamību atbalsta arī Mājokļu pieejamības pamatnostādņu 2023–2027[footnoteRef:57] 1.2. uzdevums, kas paredz pārskatīt, kādām prasībām jāatbilst pašvaldību izīrējamām dzīvojamām telpām. Sasaistot šo risinājumu ar pamatnostādnēm, iespējams veicināt vienotu pieeju un nodrošināt, ka jaunieši saņem mājokli, kas atbilst dzīvošanai drošos un cilvēka cieņu nepazemojošos apstākļos, kā arī ir piemērots patstāvīgas dzīves uzsākšanai. [57:  https://likumi.lv/ta/id/357023] 

Lai risinātu situāciju par savlaicīgu palīdzību dzīvokļa jautājumos , ieteicams noteikt, ka jaunieši pašvaldību dzīvokļu rindā uzņemami no 16 gadu vecuma, veicot grozījumus MK noteikumos Nr. 857.Pēc ārpusģimenes aprūpes beigšanās jaunieši bieži saskaras ar finanšu resursu tūkumu un ir nepieciešama sociālā palīdzība, līdz ar to no viņiem nevar prasīt personīgo līdzekļu ieguldījumu, lai pašvaldības piedāvāto dzīvojamo telpu padarītu par dzīvošanai derīgu[footnoteRef:58]. [58:  https://www.tiesibsargs.lv/wp-content/uploads/migrate_2022/content/tiesibsarga_2018_gada_zinojums_1550749223.pdf ] 

Saskaņā ar likumu "Par palīdzību dzīvokļa jautājumu risināšanā"[footnoteRef:59], palīdzību dzīvokļa jautājuma risināšanā sniedz pašvaldība, kuras bāriņtiesa lēmusi par ārpusģimenes aprūpes nodrošināšanu. Bārenim vai bez vecāku gādības palikušam jaunietim ir tiesības izvēlēties īrēt pašvaldības piedāvāto dzīvojamo telpu vai saņemt mājokļa pabalstu par jebkuru īrētu mājokli Latvijas administratīvajā teritorijā, tomēr gan jaunieši, gan sociālo pakalpojumu sniedzēji ārpusģimenes aprūpes jomā norāda uz izīrētāju nevēlēšanos dzīvokļus nodot ārpusģimenes aprūpē bijušu bērnu lietošanā. Tas saistīts ar priekšstatiem par to, ka dzīvokļi netiks pietiekami uzturēti vai pat apzināti bojāti, jaunieši būs skaļi un traucēs apkārtējo mieru, kā arī bažas par jauniešu maksātspēju. Šādā gadījumā iespējamais risinājums būtu pašvaldības segta mājokļa apdrošināšana. [59:  https://likumi.lv/ta/id/56812-par-palidzibu-dzivokla-jautajumu-risinasana ] 

	Ņemot vērā, ka jaunieši pēc ārpusģimenes aprūpes bieži saskaras ar grūtībām atrast dzīvesvietu, tostarp izīrētāju nevēlēšanos slēgt īres līgumus aizspriedumu un bažu dēļ par jauniešu maksātspēju vai uzvedību, tiek rosināts ieviest mērķētu atbalstu – mājokļa īres izmaksu segšanu par pirmo un pēdējo mēnesi. Šis pasākums būtu īstenojams kā vienreizējs vai īstermiņa atbalsts, kas palīdzētu novērst bezpajumtniecības risku un veicinātu stabilu dzīvesvietas nodrošinājumu pārejas periodā, kad jaunietis vēl nav nostiprinājis savu finansiālo situāciju. Vienlaikus šāds atbalsts varētu kalpot kā uzticības mehānisms izīrētājiem, mazinot viņu bažas un paplašinot jauniešiem pieejamo mājokļu loku. Papildus varētu tikt apsvērta arī pašvaldības segta mājokļa apdrošināšana, lai vēl vairāk veicinātu izīrētāju iesaisti.
Lai samazinātu nosacītā institucionālā aprūpē esošo bērnu skaitu, kam tuvojas pilngadība, kā risinājums būtu Jauniešu dzīvokļi jeb pakalpojums “Jauniešu māja”. Tās būtu īpašas dzīvesvietas ar atbalsta programmu un personu, kas izveidotas, lai palīdzētu ārpusģimenes aprūpē esošiem jauniešiem sagatavoties patstāvīgai dzīvei.

	Risinājumi
	Atbildīgais 
	Līdzatbildīgais
	Finansējuma apmērs, euro

	Nepieciešami grozījumi normatīvos aktos, kas noteiktu, ka dzīvokļa gaidīšanas rindā var stāties no 16 gadu vecuma
	LM 
	Pašvaldība
	Nav finanšu ietekmes

	Rosināt pašvaldībām ieviest jaunu pakalpojumu “Jauniešu māja” vai jauniešu dzīvokļi
	LM
	Pašvaldība
	*

	Noteikt skaidrākas prasības un kritērijus, kas attiecas uz dzīvojamām telpām, to atbilstību dzīvošanai drošos un cilvēka cieņu nepazemojošos apstākļos
	EM
	Pašvaldība
	Nav finanšu ietekmes

	Nodrošināt jaunietim atbalstu mājokļa īrei par pirmo un pēdējo mēnesi. 
	LM
	Pašvaldība
	31 2000 (gadā)
(vidēji 600 euro x 520 jaunieši)

	Nodrošināt no privātpersonas izīrētam dzīvoklim mājokļa apdrošināšanu.
	LM
	Pašvaldība
	*


*Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā.

[bookmark: _Toc206083801][bookmark: _Toc206084086][bookmark: _Toc206084917][bookmark: _Hlk165280303]2.4. Nepietiekams atbalsts nepilngadīgajām grūtniecēm un jaunajiem vecākiem līdz 24 gadu vecumam
         Baltijas valstu vidū 2021. gadā Latvija ar 11 nepilngadīgām grūtniecēm uz 1000 nepilngadīgām meitenēm ierindojas trešajā vietā (Lietuva 10., Igaunija 9.). Savukārt Nīderlandē ir 3 grūtnieces uz 1000 nepilngadīgām meitenēm, bet Šveicē tikai 2 uz 1000[footnoteRef:60]. Šo valstu pieredze rāda, ka paši būtiskākie faktori, kas mazina nepilngadīgo grūtniecību iestāšanos, ir kvalitatīva izglītība seksuālās un reproduktīvās veselības jomā visiem jauniešiem, kā arī viegli pieejami kontracepcijas līdzekļi. Gan Nīderlandē, gan Šveicē seksuālās un reproduktīvās veselības izglītība ir iekļauta mācību programmās un tiek realizēta skolu sistēmā. [60:  https://www.bsf.lv/lv/projekti-pakalpojumi/nepilngadigo-grutniecu-atbalsta-sistemas-uzlabosana ] 

[bookmark: _Hlk165280451]Latvijā jau ilgstoši tiek diskutēts par jauniešu izglītošanu un nepieciešamību mācību programmās atjaunot veselības mācības vai veselības pratības priekšmetu. Latvijas izglītības sistēmā seksuālās un reproduktīvās veselības jautājumi ir integrēti četrās mācību priekšmetu programmās. Visaptverošai seksuālās un reproduktīvās veselības izglītībai ir galvenā loma jauniešu sagatavošanā drošai, produktīvai un pilnvērtīgai dzīvei pasaulē, lai novērstu seksuāli transmisīvās infekcijas, neplānotu grūtniecību, dzimumā balstītu vardarbību un dzimumu nevienlīdzību. Tā veicina izglītojamā iespējas, uzlabojas viņu analītiskās prasmes, komunikācijas un citas dzīves prasmes veselībai un labklājībai, kas saistīta ar – seksualitāti, cilvēktiesībām, veselīgu un cieņpilnu ģimenes dzīvi, intīmā partnera attiecībām, personīgām un kopīgām vērtībām, kultūras un sociālajām normām, dzimumu līdztiesību, nediskrimināciju, seksuālo uzvedību, ar dzimumu saistītu vardarbību, piekrišanu un ķermeņa integritāti, un citiem būtiskiem aspektiem. Ņemot vērā, ka seksuālās un reproduktīvās veselības izglītība ir tiešā veidā saistīta ar vardarbības mazināšanu, 2024. gada 19. decembrī valdība pieņēma Vardarbības pret sievieti un vardarbības ģimenē novēršanas un apkarošanas plānu 2024.-2029. gadam[footnoteRef:61], kurā iekļauti pasākumi, kas ir vērsti uz mācību priekšmetu programmas pilnveidi vispārējā izglītībā atbilstoši UNESCO tehniskajām vadlīnijām par seksuālo audzināšanu[footnoteRef:62]. Attiecīgais pasākums sevī ietvers – mācību priekšmetu programmu paraugu izvērtējumu, izstrādāt tematu pārkārtojumu un aktualizēt trīs mācību priekšmetu programmu paraugus.  [61:  https://likumi.lv/ta/id/357535-vardarbibas-pret-sievieti-un-vardarbibas-gimene-noversanas-un-apkarosanas-plans-20242029-gadam ]  [62:  https://unesdoc.unesco.org/ark:/48223/pf0000260770 ] 

[bookmark: _Hlk165283165][bookmark: _Hlk165283193]Vēl viens nozīmīgs faktors ir drošas kontracepcijas pieejamība un izmaksas. Prezervatīvi ne tikai būtiski samazina risku iestāties nevēlamai grūtniecībai, bet faktiski ir vienīgā metode, kas pasargā no dažādām seksuāli transmisīvām saslimšanām. Jauniešu vidū dzimumpartneri bieži vien nav pastāvīgi, tāpēc tieši prezervatīvu lietošana, uzsākot dzimumdzīvi, būtu visefektīvākais veids, kā sevi pasargāt. Lai gan prezervatīvu pieejamība un klāsts ir gana plašs gan aptiekās, gan lielveikalos un internetā, tomēr jaunieši atzīst, ka to izmaksas nav draudzīgas. Tāpēc būtu nepieciešams izvērtēt iespēju nodrošināt prezervatīvu pieejamību ne tikai jauniešu centros, bet arī nevalstiskajām organizācijām, kuras strādā ar jauniešiem, tādā veidā aptverot riska jauniešus, kuri neapmeklē jauniešu centrus. 
Latvijā ir vislielākais nepilngadīgo grūtnieču skaits Baltijas valstīs. No tām aptuveni 100 nepilngadīgās jaunietes katru gadu piedzemdē, bet 30% no visām grūtniecēm veic abortu. 2022. gadā sievietēm līdz 17 gadu vecumam piedzima 94 bērni (93 dzīvi dzimušie), bet 18-19 gadu vecumā – 313 (310 dzīvi dzimušie). Savukārt  2022. gadā abortu 15-17 gadu vecuma grupā veica 46 reizes, 18-19 gadu vecuma grupā – 158 reizes, bet 7 gadījumos meitenes bija jaunākas par 14 gadiem[footnoteRef:63]. Ievērojamais abortu skaits var negatīvi ietekmēt spējas radīt pēcnācējus turpmākajos dzīves gados[footnoteRef:64]. [63: https://statistika.spkc.gov.lv/pxweb/lv/Health/Health__Mates_berna_veseliba/MCH050_Aborti_vecums_veidi.px/table/tableViewLayout2/ ]  [64: https://statistika.spkc.gov.lv/pxweb/lv/Health/Health__Mates_berna_veseliba/MCH030_dzemdibas_jaundz_mates-vec_regioni.px/ ] 

[bookmark: _Hlk165283216]Nepilngadīgām māmiņām dzimušo bērnu skaits pēdējo 20 gadu laikā ir pakāpeniski samazinājies, tomēr gan veselības aprūpes iestāžu, gan sociālo dienestu redzeslokā ik gadu joprojām nonāk vairāk nekā simts sievietes, kurām grūtniecība iestājusies pirms pilngadības sasniegšanas, tostarp arī meitenes līdz 14 gadu vecumam[footnoteRef:65]. No 2024. gada 1. janvāra sievietēm ar sociālās atstumtības risku, tai skaitā jaunietes līdz 19 gadu vecumam, kuras ir dzemdējušas, ir pieejama valsts apmaksāta kontracepcija (hormonālā vai nehormonālā intrauterīnā sistēma, kontraceptīvais augšdelma implants vai ķirurģiskā sterilizācija).  [65:  https://www.bsf.lv/userfiles/files/Report_kvalitativais_petijums_FINAL.pdf ] 

[bookmark: _Hlk165283326]Jaunietēm trūkst sociālā, psiholoģiskā un informatīvā atbalsta gan pirms, gan pēc dzemdībām, un būtiska ir arī pavisam praktiska palīdzība, piemēram, bērna pieskatīšanā vai jaundzimušā mazuļa pūriņa sagādāšanā. To apstiprina arī 2022. gadā Bērnu slimnīcas fonda veiktais pētījums par sievietēm ar grūtniecības un dzemdību pieredzi līdz pilngadības sasniegšanai, kas ir pirmais šāda veida pētījums Latvijā[footnoteRef:66], kur norādīts, ka daži no galvenajiem cēloņiem pusaudžu grūtniecībai ir zināšanu trūkums par reproduktīvo veselību, nelabvēlīgi ģimenes apstākļi un aprūpētāju atbalsta trūkums. Tāpat uzsvērts, ka neatņemama sastāvdaļa nepilngadīgo grūtnieču jautājumu risināšanā ir sabiedrības izglītošana un izpratne par jauno māmiņu iekļaušanos  sabiedrībā, kā arī rosināt diskusijas par puišiem nepieciešamo zināšanu par kontracepciju apguvi un izpratnes veicināšanu par atbildības uzņemšanos, stājoties dzimumattiecībās, un vīriešu/jauniešu lomu, veidojot ģimeni. Arī šajā ir svarīgs atbalsts, ko var sniegt jauniešu aprūpētāji. Jaunajiem vecākiem (gan nepilngadīgajām māmiņām, gan ārpusģimenes aprūpē iepriekš bijušām jaunietēm un jauniešiem) neatsverams būtu arī atbalsts, ko sniedz PeP (pirmās emocionālās palīdzības) mammas, dūlas un zīdīšanas konsultantes. PeP mammas ir profesionālas atbalsta personas ģimenēm ar mazuli no dzimšanas līdz trīs gadu vecumam, un var būt pirmā palīdzība situācijās, kad ģimenei nepieciešama praktiska informācija vai arī emocionāls atbalsts, lai veidotu miera un prieka pilnas attiecības ar savu bērnu[footnoteRef:67]. Savukārt dūla nodrošina fizisko, emocionālo un informatīvo atbalstu grūtniecības laikā, dzemdībās un pēcdzemdību periodā, bet nesniedz medicīnisku atbalstu[footnoteRef:68].  [66:  https://www.bsf.lv/userfiles/files/Ricibas%20plans%202022%20-%202025.pdf]  [67:  https://pep.lv/kas-mes-esam/ ]  [68:  https://www.dulas.lv/ ] 

Lai gan ārpusģimenes aprūpes sniedzēju mācību programmās ir iekļauta tēma par  seksuālo un reproduktīvo veselību bērniem un jauniešiem, tomēr būtu  nepieciešams organizēt atbalsta grupas ārpusģimenes aprūpē esošiem jauniešiem, kurās tiktu pieaicināti speciālisti, kas runātu par jauniešiem aktuāliem jautājumiem šajā jomā.
Jau šobrīd Veselības ministrija izstrādā Mātes un bērna veselības uzlabošanas plānu 2025.–2027. gadam[footnoteRef:69], kurā iekļauti vairāki pasākumi, kas var sniegt būtisku atbalstu arī bāreņiem un bez vecāku gādības palikušiem bērniem pēc ārpusģimenes aprūpes beigām. Plāns paredz uzlabot veselības aprūpes pieejamību un kvalitāti, īpaši uzsverot agrīnu profilaksi, veselības pratību un mērķētu atbalstu sociāli mazāk aizsargātām grupām. [69:  https://vktap.mk.gov.lv/tasks/review_circulation_headers/11cbc7c2-1fdc-4bb4-9b18-9bf582b20b3d
] 

Plānā iekļauti pasākumi, kas var tieši attiekties uz šo mērķa grupu, piemēram, plašāka pieeja bezmaksas kontracepcijai, lai veicinātu reproduktīvās veselības aizsardzību un mazinātu nevēlamas grūtniecības riskus; bezmaksas ginekologa konsultācijas jaunietēm līdz 24 gadu vecumam, īpaši tām, kuras izaugušas ārpusģimenes aprūpē; atvieglojumi noteiktām medicīniskām manipulācijām, kas var būtiski uzlabot piekļuvi veselības aprūpei šai mērķa grupai; uz pacientu orientēta veselības aprūpe, kas balstīta uz individuālām vajadzībām un savlaicīgu atbalstu.
Šie pasākumi ir nozīmīgi, lai nodrošinātu vienlīdzīgas iespējas veselības aprūpē arī tiem jauniešiem, kuriem nav ģimenes atbalsta vai kuri saskaras ar sociāliem un emocionāliem izaicinājumiem pēc aprūpes beigām. Tādēļ informatīvajā ziņojumā uzsvērta nepieciešamība ciešāk integrēt šīs mērķa grupas vajadzības arī veselības politikas plānošanā un īstenošanā, tostarp sadarbībā ar Veselības ministriju.
Jaunie vecāki, īpaši nepilngadīgas grūtnieces un personas līdz 24 gadu vecumam, bieži saskaras ar ierobežotām iespējam nodrošināt bērnam bērnu uzraudzības pakalpojumu saņemšanu (aukle, pirmsskolas izglītības iestāde), kas būtiski ietekmē viņu iespējas turpināt izglītību, iesaistīties darba tirgū un saņemt nepieciešamo sociālo atbalstu. Pašvaldībām šobrīd nav obligāta prasība nodrošināt līdzfinansējumu vecākiem, ja viņu bērns izmanto bērnu uzraudzības jeb aukles pakalpojumu. Tas rada nevienlīdzīgu situāciju, kurā atbalsta pieejamība ir atkarīga no konkrētās pašvaldības budžeta iespējām un prioritātēm.
Vienlaikus daļa pašvaldību, ņemot vērā vietējo situāciju pirmsskolas pieejamības jomā, ir noteikušas atbalsta apmēru bērniem, kuri izmanto aukļu pakalpojumus. 2024. gadā 14 pašvaldības nodrošināja šādu atbalstu, un vidējais pašvaldību līdzfinansējums bija 222,22 euro mēnesī, kas ir par 17,48 euro vairāk nekā 2023. gadā. 

	Risinājumi
	Atbildīgais 
	Līdzatbildīgais 
	Finansējuma apmērs, euro

	Turpināt pilnveidot veselības izglītības saturu, tai skaitā aktualizējot mācību priekšmetu programmas un īstenot pedagogu profesionālās kompetences pilnveides pasākumus, lai nodrošinātu skolēniem aktuālās zināšanas un prasmes veselības izglītībā.
	IZM
	
	*

	Veicināt diskusijas par jauniešu seksuālo un reproduktīvo veselību, ka arī nepilngadīgu meiteņu grūtniecību un izaicinājumiem un atbildību bērniņam ienākot ģimenē. Arī par vecāku attiecību nozīmi un bērniņa vajadzībām pēc abiem vecākiem
	IZM
	NVO
	Nav finanšu ietekmes

	Veidot atbalsta grupas ārpusģimenes aprūpē esošiem jauniešiem par seksuālo un reproduktīvo veselību
	Pašvaldība
	VM; NVO
	*

	[bookmark: _Hlk183524647]Ģimenes asistenta, PeP mammas, Dūlu un zīdīšanas konsultanta atbalsts nepilngadīgajai grūtniecei grūtniecības periodā un/vai pēcdzemdību periodā, kā arī grūtniecēm (ar ārpusģimenes aprūpes pieredzi) līdz 24 gadu vecumam 
	VM
	Pašvaldības
	*

	Bērnu uzraudzības pakalpojuma pilnveide (aukļu pakalpojums)[footnoteRef:70], tostarp izvērtēta nepieciešamība kā vienu no īpaši atbalstāmo jauno vecāku grupu noteikt vecākus, kas ir ar paaugstinātu sociālo risku.  [70:  Labklājības ministrija ir izstrādājusi un Ministru kabineta 2025. gada 22. jūlija sēdē ir apstiprināts informatīvais ziņojums “Par demogrāfiskās politikas attīstību”, kurā ir ietverts 1.2.3. pasākums: Bērnu uzraudzības pakalpojuma pilnveide, ietverot arī pakalpojumu izveidi pašvaldībās ģimenēm atbalstam īpašās situācijās. Informatīvais ziņojums pieejams: https://tapportals.mk.gov.lv/legal_acts/e6f4fe32-1aaa-42ae-a9dd-4bfcc7ae1587. ] 

	LM 

	VARAM
IZM
Pašvaldības
	*


*Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā.
[bookmark: _Toc206083802][bookmark: _Toc206084087][bookmark: _Toc206084918][bookmark: _Hlk165283364]2.5. Atkarību izraisošo vielu lietošana
Lai gan atkarību izraisošo vielu lietošana īpaši izplatīta to jauniešu vidū, kuri ir tuvu pilngadībai, vielu pamēģināšanas uzsākšana raksturīga jau agrīnā pusaudžu vecumposmā. Alkohola lietošana bieži saistīta ar vēlmi iederēties kompānijā un uzturēt draudzīgas attiecības ar vienaudžiem, taču atkarību izraisošo vielu lietošanai ir arī citi iemesli, tāpēc uz šo vienmēr jālūkojas kompleksi. Viena cigarete vai dzēriens var būt tikai vēlme pamēģināt, taču atkārtota un regulāra apreibinošo vielu lietošana var liecināt, piemēram, par problēmām ģimenē vai attiecībās ar vienaudžiem. Atkarību izraisošo vielu lietošanas paaugstinātam riskam ir pakļauti bērni, kuri slimo, piemēram, ar depresiju, vai ir tikuši pakļauti vardarbībai, kas attiecīgi vairāk attiecināmi uz ārpusģimenes aprūpē esošo jauniešu kopumu.
Attiecībā uz situāciju Latvijā secināts, ka joprojām izplatīta ir narkotisko vielu lietošana skolēnu un jauniešu vidū. 2022. gadā pret nepilngadīgām personām tika uzsākti 398 administratīvo pārkāpumu procesi, bet 2023. gadā – 353 administratīvo pārkāpumu procesi. 
Pēc SPKC datiem 2022. gadā gan stacionāro, gan ambulatoro medicīnisko palīdzību narkotisko, psihotropo un toksisko vielu intoksikācijas dēļ saņēma 301 bērns vecumā no 10 līdz 17 gadiem, bet 2023. gadā – 302 bērni.  Savukārt alkohola lietošanas izraisītu traucējumu dēļ 2021. gadā medicīnisko palīdzību (gan stacionāro, gan ambulatoro) saņēma 138 bērni vecumā no 10 līdz 17 gadiem, bet 2022. gadā – 128 bērni. Kā liecina Nacionālā veselības dienesta dati narkoloģisko ārstēšanu stacionārā 2022. gadā saņēma 40 bērni, no kuriem 37 bija stacionēti neatliekamā kārtā un 7 plānveidā. 2023. gadā narkoloģisko ārstēšanu saņēma 43 bērni, no kuriem 32 bija stacionēti neatliekamā kārtā, bet plānveida kārtā – 11.  
2024. gadā CSP publicētajā statistisko datu krājumā “Bērni Latvijā”[footnoteRef:71] norādīts, ka bērnu un pusaudžu psihiskie un uzvedības traucējumi psihoaktīvo vielu dēļ (pirmreizēji reģistrēto ārstēto bērnu un pusaudžu skaits) 2022. gadā alkohola akūtas intoksikācijas vai tā kaitējoši pārmērīgas lietošanas rezultātā tika konstatēti 51 jauniešiem (15-17 gadi), savukārt psihoaktīvo vielu intoksikācija un to kaitējoši pārmērīga lietošana tika konstatēta 7 pusaudžiem (15-17 gadi).  [71:  https://stat.gov.lv/lv/statistikas-temas/iedzivotaji/iedzivotaju-skaits/publikacijas-un-infografikas/21283-berni-latvija 
] 

[bookmark: _Hlk165283657]Uz bērniem un pusaudžiem ir attiecināmas divas stacionāro rehabilitācijas pakalpojumu programmas: "Obligātā narkoloģiskā palīdzība bērniem pēc bāriņtiesas lēmuma" un "Narkomānu rehabilitācija stacionārā bērniem". Abi minētie pakalpojumi tiek nodrošināti slimnīcā "Ģintermuiža", kas ir vienīgā ārstniecības iestāde Latvijā, kurā sniedz stacionāros rehabilitācijas pakalpojumus bērniem. Šīs programmas ietvaros vienlaicīgi var uzņemt ne vairāk kā 10 pacientus. Slimnīca "Ģintermuiža" 2021. gadā ir sniegusi stacionāros pakalpojumus 56 pusaudžiem (no 12 līdz 17 gadiem), no tiem 40 – narkomānu rehabilitācija stacionārā bērniem, 8 – obligātā narkoloģiskā palīdzība bērniem (ar bāriņtiesas lēmumu). Salīdzinoši ar citām reģionālajām slimnīcām augsts pusaudžu pacientu skaits 2021. gadā bija Daugavpils reģionālajā slimnīcā – kopā 17 pacienti. Pārējās ārstniecības iestādēs tika sniegti pakalpojumi programmas "Narkoloģija" ietvaros, kas ietver sevī tādas manipulācijas kā pusaudžu detoksikācija un pusaudžu motivācija, kā arī tika sniegti citi terapeitiski pakalpojumi.
[bookmark: _Hlk167181477]Galvenais izaicinājums, nodrošinot mērķtiecīgu atbalstu jauniešiem ar kaitējošu pārmērīgu vielu lietošanas problēmām, ir pieejamo pakalpojumu pēctecība, jo nereti pēc veselības aprūpes pakalpojumu saņemšanas ārstniecības iestādē akūtās palīdzības sniegšanas ietvaros jaunietis “pazūd” no atbildīgo iestāžu redzesloka, un dēļ zemas līdzdalības ārstēšanas un sociālās rehabilitācijas procesā pastāv lielāks risks, ka bērns turpinās pārmērīgi lietot apreibinošas vielas un atgriezīsies ārstniecības iestādē ar vēl smagākiem veselības traucējumiem. Tāpēc savstarpējās sadarbības ietvaros ministrija un Veselības ministrija (t.sk. jomas ekspertiem) plāno ieviest mentora pakalpojumu bērniem un jauniešiem, kuri tiek stacionēti sakarā ar veselības traucējumiem, kas radušies alkohola un narkotisko vielu lietošanas dēļ. Pasākuma ieviešanas mērķis ir, balstoties uz individuālu bērna vajadzībās balstītu pieeju, nodrošināt mentora pakalpojumus, lai veicinātu sadarbību ārstēšanas un rehabilitācijas procesā, stiprinātu pašregulācijas spējas un prasmes, veicināt patstāvību un pašaprūpi (pakāpeniska sagatavošana patstāvīgai dzīvei), kā arī nodrošinātu sadarbību starp veselības aprūpes, sociālās aprūpes un izglītības sektoru. Mentors veidotu uzticības pilnas attiecības ar bērnu un pārstāvētu bērna intereses sarunās ar bērna situācijas risināšanā iesaistītajām institūcijām, kā arī  piedalītos multiprofesionālās komandas darbā jau slimnīcas posmā. 
Ministrija īsteno dažādus atbalsta pasākumus bērniem, kuri sastopas ar atkarības problēmām. Šobrīd bērniem tiek nodrošināts sociālās rehabilitācijas pakalpojums dzīvesvietā, ko sniedz BPRC. Pieprasījums pēc minētā pakalpojuma sabiedrībā nemitīgi aug – 2018. gadā, kad ministrija pilotprojekta veidā uzsāka šāda pakalpojuma nodrošināšanu, to saņēma 58 bērni Rīgā, 2022. gadā to saņēma 630 bērni Rīgā (2023. gadā mazāk – 453 bērni, jo nebija iespējams piešķirt papildus finansējumu, kā 2022. gadā), Liepājā un vēl 7 vietās visā Latvijā – Liepājā, Valmierā, Ventspilī, Daugavpilī, Rēzeknē, Jelgavā, Siguldā un Tukumā. Pakalpojuma ilgums ir līdz 180 dienām. Pakalpojums dzīvesvietā ir sevi pierādījis kā labs un vajadzīgs pakalpojums bērniem ar atkarībām un atkarību riskiem (pierādījums ir vecāku anketēšana, kā arī funkcionālie testi, ko pakalpojuma sniedzējs veic pirms un pēc pakalpojuma saņemšanas). Programmas ietvaros tiek sniegtas konsultācijas pusaudžiem un viņu ģimenēm, grupu nodarbības vecākiem, motivējošas intervijas, sesijas ar vecākiem vai aizbildņiem, individuālās korekcijas – kognitīvi biheiviorālā terapija, grupu nodarbības pusaudžiem, psihoterapija, ārsta-psihiatra vai narkologa iesaiste, mākslas, sporta un citi pasākumi. 
Minētais pakalpojums ir piemērots un tam ir labi rezultāti tādiem pusaudžiem, kuri vai nu paši ir motivēti saņemt atbalstu vai kuriem ir atbalstoši pieaugušie, kas motivē pusaudzi piedalīties piedāvātajās aktivitātēs. Taču tā saņemšana ir ierobežota pusaudžiem, kuriem šādas motivācijas nav (pusaudži neapmeklē konsultācijas kā rezultātā tiek no programmas izslēgti), kā arī tiem pusaudžiem, kuriem ir būtiskāki uzvedības traucējumi, būtiskāki emociju regulācijas traucējumi, zemāks ikdienas funkcionēšanas līmenis, kā arī vecākiem pusaudžiem. Tādēļ, ņemot vērā ministrijas lūgumu, 2023. gadā tika piešķirts papildu valsts budžeta finansējums jauna valsts finansēta sociālās rehabilitācijas pakalpojuma izstrādei un ieviešanai, lai sniegtu atbalstu pusaudžiem ar kompleksākām problēmām un zemāku motivāciju. Tā rezultātā kopš 2023. gada BPRC bērniem ar kompleksām uzvedības problēmām nodrošina kompleksu sociālās rehabilitācijas pakalpojumu, izmantojot dialektiski biheiviorālo terapiju, ko gadā saņem vidēji 60 bērnu.   
Papildus 2023. un 2024. gadā ministrija organizēja sociālā mentora pakalpojumu bērniem, kuri atradās ārpusģimenes aprūpē vai pēc ārpusģimenes aprūpes, un bērniem ar atkarības riskiem). Pakalpojums bērniem un jauniešiem tika sniegts Liepājā, Daugavpilī, Smiltenē, Tukumā un Rīgā. Pakalpojumu gadā saņēma vidēji 60 bērni. 
2025. un 2026. gadā sociālā mentora pakalpojums bērniem ar uzvedības vai atkarības problēmām vai to attīstības riskiem tiks nodrošināts  ESF Plus līdzfinansētā projekta Nr. 4.3.6.5/1/24/I/001 “Atbalsta pasākumi bērniem ar uzvedības vai atkarību problēmām un to ģimenēm” ietvaros.  
Visus valsts finansētos pakalpojumus bērni, kuri tos ir uzsākuši, var turpināt saņemt, arī kļūstot pilngadīgi – līdz uzsāktā pakalpojumu kursa beigām. Bērni, kuri kļūst pilngadīgi, turpmāk var saņemt sev nepieciešamos veselības aprūpes un sociālos pakalpojumus tāpat kā citas pilngadīgas personas – bērniem pēc ārpusģimenes aprūpes šie pakalpojumi nav pieejami lielākā apmērā vai uz atvieglotiem nosacījumiem.
Pilngadīgas personas, kuras ir atkarīgas no apreibinošām vielām vai procesiem, ir tiesīgas saņemt valsts finansētu sociālās rehabilitācijas pakalpojumu VSIA “Slimnīca “Ģintermuiža”” – pakalpojums ilgst līdz vienam gadam un tā saņemšanas būtisks priekšnosacījums ir pietiekamas kognitīvās spējas – programmas laikā klientiem ir jāspēj lasīt, rakstīt, domāt un reflektēt.
Lai stiprinātu atkarību profilaksi riska grupu jauniešu vidū, tostarp ārpusģimenes aprūpē esošajiem un bijušajiem jauniešiem, būtiska nozīme ir ES kohēzijas politikas 2021.–2027. gada pasākumam 4.1.2.4.[footnoteRef:72], kas paredz uz pierādījumiem balstītu narkotiku lietošanas profilakses programmu ieviešanu un kvalitātes standartu nodrošināšanu. Šīs programmas jāpielāgo jauniešu specifiskajām vajadzībām, īpaši ņemot vērā traumatisko pieredzi, psihoemocionālās grūtības un sociālās atstumtības riskus. Efektīvai ieviešanai nepieciešama starpinstitucionāla sadarbība, kā arī speciālistu apmācība darbam ar šo mērķgrupu. Mērķis ir ne tikai mazināt vielu lietošanas riskus, bet arī uzlabot rehabilitācijas pēctecību, stiprināt jauniešu pašregulācijas spējas un veicināt viņu iekļaušanos sabiedrībā. [72:  https://www.vm.gov.lv/lv/4124-pieradijumos-balstitu-narkotiku-lietosanas-profilakses-programmu-istenosana-un-profilakses-kvalitates-standartu-ieviesana?utm_source=https%3A%2F%2Fm365.cloud.microsoft%2F] 




	Risinājumi

	Līdzatbildīgais
	Finansējuma apmērs, euro

	Nodrošināt pieejamus speciālistus pusaudžiem un pēctecīgi pilngadību sasniegušajiem jauniešiem no ārpusģimenes aprūpes, ar traucējumiem pēc atkarību izraisošo vielu lietošanas 
	VM
	
	Pasākumu plānots ieviest “Sabiedrības veselības pamatnostādnes 2021.–2027. gadam” [footnoteRef:73] [73:  https://likumi.lv/ta/id/332751-sabiedribas-veselibas-pamatnostadnes-2021-2027-gadam
] 


	Nodrošināt ģimenes ārstu komandas iesaisti personu ar vielu lietošanas traucējumiem identificēšanā (skrīningā), konsultēšanā un palīdzības sniegšanā


	VM
	
	Pasākumu plānots ieviest “Sabiedrības veselības pamatnostādnes 2021.–2027. gadam”

	Veicināt lielāku informētību un izpratni par bērnu un pusaudžu atkarību cēloņiem, lai veicinātu padziļinātu izpratni par atkarību problemātiku, kā arī atkarību atpazīšanu, profilaksi un palīdzības iespējām
	VM
	IZM, pašvaldības
	Pasākumu plānots ieviest “Sabiedrības veselības pamatnostādnes 2021.–2027. gadam”

	Ieviest mentora pakalpojumu bērniem ar uzvedības vai atkarību problēmām vai to attīstības riskiem
	LM

	BAC
	[bookmark: _Hlk183530332]Pasākumu plānots ieviest 2025. gadā ESF Plus līdzfinansētā projekta Nr. 4.3.6.5/1/24/I/001 “Atbalsta pasākumi bērniem ar uzvedības vai atkarību problēmām un to ģimenēm” ietvaros. 

	Individualizētu pakalpojumu attīstība bērniem un jauniešiem ar uzvedības traucējumiem un vielu lietošanas atkarībām
	VM
	
	*


*Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā.

[bookmark: _Toc206083803][bookmark: _Toc206084088][bookmark: _Toc206084919][bookmark: _Hlk183601348][bookmark: _Hlk165283688]2.6. Medicīniskie pakalpojumi (iesāktām manipulācijām/ procedūrām saskaņā ar ārsta norādījumiem)
[bookmark: _Hlk165283732][bookmark: _Hlk165283762]Ministrijas organizētās darba grupās un sanāksmēs ir aktualizēts jautājums, ka vairumam jauniešu pēc ārpusģimenes aprūpes ir nepieciešams turpināt uzsāktās medicīniskās manipulācijas un saņemt nepieciešamo atbalstu, kā piemēram ortopēdiskie apavi, redzes korekcija, dzirdes aparāti, brekešu maiņa, injekcijas, kontracepcija,  psihiatrs, Veselības un darbspēju ekspertīzes ārstu valsts komisijā jāatjauno invaliditāte u.c. Ārstēšanās un medikamentu iegādes izmaksas bāreņiem un bez vecāku gādības palikušiem bērniem pēc ārpusģimenes aprūpes beigām sagādā vislielāko finansiālo slogu, ņemot vērā viņu zemos ikmēneša ienākumus vai ienākumu neesamību.
Kā viena no būtiskām problēmām zobārstniecības pakalpojumu pieejamībā ir ne tikai speciālistu trūkums valsts apmaksātajā zobārstniecības sektorā, bet arī valsts apmaksātais zobārstniecības manipulācijas tarifa apmērs, kas ir mazāks par to, ko ārsti saņem privātā zobārstniecības iestādē. Tarifa pārskatīšanas iespējas saistītas ar valsts budžeta finansējumu. 

	Risinājumi
	Atbildīgais
	Līdzatbildīgais
	Finansējuma apmērs, euro

	Turpināt saņemt bez maksas vai ar būtiskiem atvieglojumiem medicīniskos pakalpojumus iesāktām un pēc pilngadības sasniegšanas turpināmām manipulācijām, kā arī iespēju saņemt medicīniskos palīglīdzekļus
	VM
	
	*

	Uzlabot valsts apmaksāto zobārstniecības pakalpojumu pieejamību arī reģionos, kur situācija ir īpaši kritiska, pēc iespējas tuvāk dzīvesvietai bērniem bāreņiem un bez vecāku gādības palikušiem bērniem pēc ārpusģimenes aprūpes beigām
	VM
	
	*

	Pārskatīt valsts apmaksāto zobārstniecības pakalpojumu nodrošināšanas kārtību bāreņiem un bez vecāku gādības palikušiem bērniem pēc ārpusģumenes aprūpes beigām, no 18-24 gadu vecumam
	VM
	
	*

	Izvērtēt iespēju nodrošināt bezmaksas vakcināciju bāreņiem un bez vecāku gādības palikušiem bērniem pēc ārpusģimenes aprūpes beigām pret cilvēka papilomas vīrusa infekciju, ērču encefalītu, gripu u.c.
	VM
	
	*


* Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā. 
[bookmark: _Toc206083804][bookmark: _Toc206084089][bookmark: _Toc206084920][bookmark: _Hlk165284519]2.7. Nodarbinātība
[bookmark: _Hlk165284574]Jauniešu bezdarbs jau ilgstoši ir viena no aktuālākajām ES problēmām. Lai gan Baltijas valstīs jauniešu bezdarba rādītāji ir zemāki nekā ES vidēji, aptuveni katrs desmitais jaunietis Lietuvā un Igaunijā un katrs piektais Latvijā nestrādā (9.5 % bezdarba līmenis 2024. gadā 15-29. gadus veciem jauniešiem; tai skaitā 3% ilgstoši; 273 592 jaunieši vecumā 15-29 gadi uz 2024. gada 1. janvāri)[footnoteRef:74]. Aptuveni tik pat liels ir arī tā saukto NEET jauniešu īpatsvars – jaunieši, kuri nestrādā, nemācās un neapgūst arodu. Latvijā 2024. gada 4. ceturksnī bija 33  000 NEET jaunieši vecumā 15-29 gadi, no tiem 14 100 bija bezdarbnieki un 18 900 ekonomiski neaktīvi (12.1 % NEET līmenis salīdzinājumā ar ES vidējo – 11,1 %)[footnoteRef:75]. Jauniešu bezdarbs visās ES dalībvalstīs parasti ir vismaz divas reizes augstāks par vispārējo bezdarba līmeni, kas atspoguļo to, ka jauniešu bezdarbs ir biežāks, bet laika ziņā īsāks, jo jaunieši izmēģina dažādas darba iespējas līdz darbā iekārtojas ilgstoši. Vienlaikus ir novērojams, ka jaunieši ar iegūtu izglītību darba tirgū ir pieprasīti un bezdarbs šajā grupā ir salīdzinoši zems, jo Latvijas darba tirgus ir pietiekami elastīgs un nepastāv darba tiesisko attiecību regulējuma radīta darba tirgus segmentācija, kāda tā novērojama, piemēram, Dienvideiropas valstīs vai Polijā, kur šī iemesla dēļ ir izstrādāti specifiski nodokļu stimuli. Savukārt jauniešu ar nepietiekamu izglītības līmeni aktīva iekļaušana darba tirgū nav savietojama ar mērķi veicināt produktīvāku ekonomiku. Tāpēc ir būtiski jauniešus ar nepietiekamu izglītības līmeni virzīt atpakaļ izglītības sistēmā darba tirgum atbilstošo prasmju un kvalifikāciju iegūšanai, kas sniedz ilgtermiņa perspektīvu un iespējas visa darba mūža garumā iesaistīties labāk apmaksātās darba vietās, nevis veidot nodokļu stimulus ātrai iekļaušanai darba tirgū vienkāršo darbu veikšanai.  [74:  https://www.izm.gov.lv/lv/media/2194/download ]  [75:  https://ec.europa.eu/eurostat/databrowser/view/lfsi_neet_q__custom_15883932/default/table?lang=en ] 

Daļa jauniešu, īpaši NEET jaunieši nav sagatavoti darba tirgus prasībām – viņiem piemīt profesionālo prasmju un iemaņu trūkums, nav iegūta pamatprofesija. Šiem jauniešiem ir grūti atrast piemērotu darbu, izņemot mazkvalificētu un slikti apmaksātu darbus, līdz ar to notiek pabalstus pieprasošo jauniešu skaita pieaugums, noslogojot sociālo sistēmu. Nespējot iekļauties darba tirgū, sliktākajā gadījumā NEET jauniešiem ir lielas iespējas iesaistīties nelegālos vai pat noziedzīgos rūpalos un atkarībās, nokļūstot uz likumpārkāpumu ceļa.
Tāpēc liela nozīme ir arī atbalstam jauniešu nodarbinātībai Nodarbinātības valsts aģentūrā, īstenojot mācību un subsidētās nodarbinātības pasākumus, sniedzot iespēju iegūt praktiskās iemaņas darbā nevalstiskajās organizācijās u.c. pasākumos, un bezdarba prevencijai, piemēram, īstenojot jauniešu nodarbinātību vasaras brīvlaikā, īpašu uzmanību pievēršot pašvaldību ārpusģimenes aprūpē, jo īpaši ilgstošas sociālās aprūpes un sociālās rehabilitācijas institūcijās esošajiem bērniem, tādējādi veicinot ne tikai viņu personīgo izaugsmi, bet arī pozitīvu ietekmi uz sabiedrību kopumā. Šāds atbalsts veicinātu viņu integrāciju sabiedrībā un darba tirgū, pienākumu un atbildības apzināšanos, kā arī dotu ieskatu nākotnes profesijas izvēlē.
Palīdzoši jauniešiem ir karjeras konsultācijas, ko var saņemt izglītības iestādēs, pašvaldībās, augstskolu karjeras centros un Nodarbinātības valsts aģentūrā. Vispārizglītojošajās un profesionālajās izglītības iestādēs jauniešiem tiek nodrošinātas individuālās karjeras konsultācijas, kā arī grupu nodarbības, mācību ekskursijas uz valsts un privātajiem uzņēmumiem, tikšanās ar nozaru profesionāļiem, dažādiem lektoriem un iedvesmotājiem, praktiskās darbnīcas un citas aktivitātes.
NEET jauniešiem Jaunatnes starptautisko projektu aģentūras īstenotā projekta “Proti un dari!”  ietvaros ir pieejams mentora atbalsts,  neformālās un ikdienas mācīšanās, speciālistu (psihologs, karjeras konsultants, surdotulks, asistents u. c., izņemot ārstniecības personālu) konsultācijas,  dalība nometnēs, semināros, sporta aktivitātēs, kultūras pasākumos, brīvprātīgā darba aktivitātes, iesaiste nevalstisko organizāciju un jauniešu centru aktivitātēs, pasākumos un projektos, profesijas specifikas iepazīšana, tai skaitā vizītes uzņēmumos, lai izdarītu izvēli attiecībā uz nākotnes profesiju u.c. pasākumi.
Vienlaikus sociālajam dienestam, veicot jaunieša izvērtēšanu saskaņā ar Sociālo pakalpojumu un sociālās palīdzības likuma  12. panta sestās daļas nosacījumiem, izvērtējumā iekļaujams jautājums par transporta izdevumu segšanu, lai nokļūtu ne tikai uz izglītības iestādi, bet arī meklējot darbu, piemēram, lai nokļūtu uz darba pārrunām, potenciālo darba vietu, u.c. nodarbinātības jautājumu risināšanā, kur nepieciešamas transporta izmaksas, tādejādi veicinot jaunieša ātrāku iekļaušanos darba tirgū.

	Īstenot intensīvāku (ciešāku) sadarbību ar jauniešiem no ārpusģimenes aprūpes, lai nodrošinātu patstāvīgai dzīvei nepieciešamo profesionālo prasmju apguvi.

	Sociālais dienests vērtē nepieciešamību piešķirt atbalstu transporta izdevumu kompensēšanai. Atbalsts transporta izdevumu kompensēšanai darba attiecību uzsākšanai.

*Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā.
[bookmark: _Toc206083805][bookmark: _Toc206084090][bookmark: _Toc206084921][bookmark: _Hlk165284629]2.8. Atbildīgo institūciju nepilnīga iesaiste darbā ar jaunieti
[bookmark: _Hlk165284734]Valsts kontroles revīzijā[footnoteRef:76] tika konstatēts, ka atbildīgās institūcijas – bāriņtiesas, sociālie dienesti un aprūpes iestādes – ne visos gadījumos ir rūpējušās par to, lai pēc pilngadības sasniegšanas bez vecāku gādības palicis bērns saņemtu visu nepieciešamo atbalstu patstāvīgas dzīves uzsākšanai. Lai gan normatīvie akti[footnoteRef:77] uzliek par pienākumu pašvaldībām pēc ārpusģimenes aprūpes beigām bērnam nodrošināt gan materiālo atbalstu, gan ierādīt dzīvojamo platību un sniegt psihosociālu atbalstu integrācijai sabiedrībā, ne vienmēr pašvaldību dienesti pietiekami aktīvi iesaistās atbalsta sniegšanā jauniešiem pēc ārpusģimenes aprūpes, un dažkārt trūkst iniciatīvas, lai nodrošinātu, ka jaunietis saņem visas viņam pienākošās sociālās garantijas. Bāriņtiesas un bērnu aprūpes iestādes nereti uzskata, ka pēc pilngadības sasniegšanas viņu pienākumi beidzas, savukārt sociālie dienesti bieži vien norāda, ka atbalstu var sniegt tikai tad, ja jaunietis pats pie tiem vēršas. Tomēr daudziem jauniešiem, īpaši tiem, kas auguši institucionālā aprūpē, trūkst zināšanu un prasmju, kā aizstāvēt savas tiesības un pieprasīt atbalstu. Atbalsts nedrīkst aprobežoties tikai ar formālu informēšanu par normatīvajos aktos noteiktajām garantijām — būtiska ir arī jaunieša aktīva līdzdalība lēmumu pieņemšanā par savu nākotni. Vienlaikus daļa jauniešu izvairās no kontakta ar sociālajiem dienestiem, izjūtot kaunu vai bailes lūgt palīdzību. Jāatzīmē, ka pašvaldībās pastāv ļoti atšķirīgas pieejas atbalsta sniegšanā — gan pabalstu veidu un apmēra, gan pieejamo sociālo pakalpojumu ziņā, protams, ir arī labās prakses piemēri, kas veicina jauniešu iekļaušanos sabiedrībā. Ar riskam pakļautiem jauniešiem šobrīd katra pašvaldība strādā dažādi un vienotas pieejas nav. Vien 5 % Latvijas pašvaldību pieejams atsevišķs sociālais darbinieks darbam ar jauniešiem. Tomēr pieprasījums pēc pakalpojumiem arvien pieaug.  [76:  https://www.lrvk.gov.lv/lv/getrevisionfile/uploads/reviziju-zinojumi/2018/2.4.1-9_2018/Zin%CC%A7ojums_Atn%CC%A7emta%CC%84%20be%CC%84rni%CC%84ba.%20Ikvienam%20be%CC%84rnam%20ir%20tiesi%CC%84bas%20uzaugt%20g%CC%A7imene%CC%84.pdf ]  [77:  https://likumi.lv/ta/id/49096-bernu-tiesibu-aizsardzibas-likums 43.pants] 

Svarīgi ir nodrošināt bāreņiem un bez vecāku gādības palikušiem bērniem pēc ārpusģumenes aprūpes beigām iespēju saņemt bezmaksas juridisko palīdzību dažādu jautājumu kārtošanai. Lai jaunieši veiksmīgi īstenotu savas tiesības, tiem ir jāzina, kurās iestādēs vērsties, lai saņemtu palīdzību vai risinātu dažādus jautājumus, kā noformēt iesniegumu, kā noslēgt īres līgumu un kādus nosacījumus tajā ietvert, kā sastādīt prasības pieteikumu tiesai utt.; lai risinātu jautājumus, kas saistīti ar invaliditātes dokumentu noformēšanu, invaliditātes pensijas un sociālās palīdzības pieprasīšanu, arī ir nepieciešamas zināšanas. Pēc pilngadības sasniegšanas jaunietim visi šie jautājumi jārisina pašam, un visbiežāk tas dzīvē sagādā lielas grūtības.[footnoteRef:78] Pašvaldībās būtu jābūt pieejamam jurista pakalpojumam, kur jurists sniedz ne tikai konsultācijas, bet arī palīdz sastādīt dokumentus. Ņemot vērā, ka pašvaldība ir tiešā kontaktā ar jaunieti pēc ārpusģimenes aprūpes un vislabāk pārzina viņa individuālo situāciju, tieši pašvaldības līmenī ir iespējams nodrošināt savlaicīgu, saprotamu un pieejamu juridisko atbalstu. Pašvaldības jurists var sniegt sākotnējas konsultācijas, palīdzēt izprast tiesību normas, sagatavot vienkāršus dokumentus vai norādīt uz nepieciešamajiem soļiem, kas jaunietim jāveic, lai aizsargātu savas tiesības. [78:  https://www.tiesibsargs.lv/wp-content/uploads/migrate_2022/content/tiesibsarga_2018_gada_zinojums_1550749223.pdf ] 

Šāds atbalsts nav paredzēts kā pilna apjoma juridiskā palīdzība, bet gan kā praktisks starpposms, kas palīdz jaunietim orientēties tiesiskajā vidē un, ja nepieciešams, nokļūt līdz valsts nodrošinātajam juristam. Tas ir īpaši būtiski, jo praksē daudzi jaunieši nezina par Valsts nodrošinātās juridiskās palīdzības iespējām vai nespēj tās savlaicīgi izmantot, piemēram, dokumentu trūkuma, digitālās pratības vai uzticēšanās trūkuma dēļ.
Pašvaldības jurista iesaiste šādā atbalstā būtu īstenojama saprātīgā apjomā, piemēram, noteiktā konsultāciju skaitā vai noteiktās situācijās, un tā neparedz būtisku papildu slogu, bet gan mērķtiecīgu esošo resursu izmantošanu.
Vienlaikus jāuzsver, ka šāds pašvaldību līmeņa atbalsts nevar aizstāt valsts nodrošināto juridisko palīdzību. Tāpēc informatīvajā ziņojumā iezīmēta nepieciešamība noteikt, ka juridiskā palīdzība pienākas arī jauniešiem pēc ārpusģimenes aprūpes, neatkarīgi no viņu sociālā statusa. Šī mērķa grupa ir īpaši ievainojama un bieži vien atrodas situācijā, kurā viņiem nav ne pietiekamu zināšanu, ne resursu, lai patstāvīgi aizstāvētu savas tiesības.

	Risinājums
	 Atbildīgais
	Līdzatbildīgais
	Finansējuma apmērs, euro

	Turpināt darbu pie pašvaldību informēšanas par ārpusģimenes aprūpē esošiem jauniešiem pieejamiem atbalsta pasākumiem,  un to piešķiršanas kārtību, izstrādāto metodiku darbā ar jauniešiem un sociālo dienestu darbinieku profesionālo prasmju pilnveidošanas iespējām, kā arī par atbalsta centru darbu un resursiem, kurus var piesaistīt Sociālais dienests

	Nodrošināt, lai pašvaldībās, darbā ar jauniešiem būtu pieejams minimālais pakalpojumu grozs, piemēram, jauniešu dzīvokļi, terapeitiskās mājas, dusmu un uzvedības terapijas, jauniešu atbalsta programmas, integrētas izglītības programmas, jauniešu mentori 

	Veicināt sadarbību starp pašvaldībām, kurās jaunietis uzsācis patstāvīgu dzīvi un kuras bāriņtiesa pieņēmusi lēmumu par jaunieša ārpusģimenes aprūpi, lai nodrošinātu, ka bāreņi un bez vecāku gādības palikušie bērni pēc ārpusģumenes aprūpes nepaliek bez viņam pienākošā nepieciešamā atbalsta 

	Noteikt pašvaldībām rūpīgi izvērtēt atbalsta sniegšanu jauniešiem ar īpašām vajadzībām (piem., ar psihiskiem traucējumiem, garīgu atpalicību) – jauniešu grupai, kurai vajadzīgs lielāks atbalsts patstāvīgas dzīves uzsākšanai

	Izvērtēt iespēju veidot vai apmeklēt traumas izpratnē balstītas aprūpes mācību kursu un sekundārā līmeņa vecāku prasmju stiprināšanas programmas  visiem tiem pašvaldību institūciju un dienestu darbiniekiem, kuru tiešie darba pienākumi ir saistīt ar jauniešiem, kuri auguši ārpusģimenes aprūpē

	Nodrošināt pieejamu pašvaldības juristu konsultāciju sniegšanai, ķā arī valsts nodrošinātu juridiskās palīdzības saņemšanu bāreņiem un bez vecāku gādības palikušiem bērniem pēc ārpusģumenes aprūpes beigām 

[bookmark: _GoBack]*Pasākuma izmaksas tiks plānotas, sagatavojot priekšlikumus prioritārajiem pasākumiem konkrētā gada budžeta izstrādes procesā.
[bookmark: _Toc206084728][bookmark: _Toc206084922]Secinājumi
Pēc pilngadības sasniegšanas bāreņiem un bez vecāku gādības palikušajiem bērniem sākas jauns, sarežģīts un izaicinājumiem pilns dzīves posms. Tas ir ceļš uz neatkarīgu un patstāvīgu dzīvi, kas nereti ir klāts ar grūtībām, trūkumiem un nepiepildītām vajadzībām. Lai šīs pārmaiņas būtu veiksmīgas un jaunieši spētu pilnvērtīgi iekļauties sabiedrībā, ir svarīgi izprast viņu individuālās vajadzības un sniegt mērķtiecīgu atbalstu.
Viens no pamatnosacījumiem veiksmīgai integrācijai sabiedrībā ir drošas un stabilas dzīvesvietas pieejamība. Taču šādiem jauniešiem bieži trūkst iespēju atrast vai iegūt pienācīgu mājokli. Pašvaldības bieži vien nespēj nodrošināt pietiekamu dzīvojamās platības piedāvājumu, īpaši pilsētās, kur ir lielākas nodarbinātības iespējas. Lai mazinātu šo trūkumu, ir nepieciešams paplašināt mājokļu pabalstu programmas un palielināt atbalsta summas, ļaujot jauniešiem izveidot stabilu pamatni dzīvei.
Bērnība ārpusģimenes aprūpē nereti atstāj dziļu emocionālu ietekmi. Daudzi jaunieši saskaras ar trauksmi, zemu pašapziņu un identitātes meklējumiem. Šādiem jauniešiem ir nepieciešams ilgstošs psihosociālais atbalsts – sociālie mentori, psihologi un atbalsta grupas, kas veicina pašapziņas celšanu un ikdienas izaicinājumu pārvarēšanu. Diemžēl šādi pakalpojumi ir nepietiekami pieejami, īpaši reģionos. Nepieciešams papildu finansējums, lai attīstītu psihiskās veselības pakalpojumu pieejamību un nodrošinātu visiem jauniešiem iespēju saņemt emocionālo un praktisko atbalstu, kas ir izšķirošs veiksmīgai patstāvīgas dzīves uzsākšanai.
Izglītība ir galvenais instruments, kas var nodrošināt jauniešu neatkarību un veiksmīgu iekļaušanos darba tirgū. Tomēr daudzi bērni, kas uzauguši ārpusģimenes aprūpē, saskaras ar grūtībām turpināt mācības vai apgūt profesiju. Svarīgi sniegt atbalstu jauniešiem, kas vēlas apvienot darbu un mācības, nodrošinot elastīgus izglītības formātus, piemēram, tālmācību vai vakarskolas. Tas palīdzēs jauniešiem ne tikai iegūt izglītību, bet arī stiprinās viņu neatkarību un pašapziņu.
Veselības aprūpē, īpaši zobārstniecībā un speciālistu konsultācijās, bieži ir nepieciešams papildu finansējums. Garās rindas un augstās izmaksas šos pakalpojumus padara nepieejamus daudziem jauniešiem, kas nesen iznākuši no ārpusģimenes aprūpes sistēmas. Lai nodrošinātu viņu veselību un labklājības saglabāšanu, ir būtiski paplašināt valsts apmaksāto pakalpojumu klāstu.
Atbalsts bērniem, kas uzauguši ārpusģimenes aprūpē, ir ne tikai valsts, bet arī sabiedrības atbildība. Katrs ieguldījums jauniešu izglītībā, veselībā un emocionālajā labklājībā ir ieguldījums sabiedrības nākotnē. Ir nepieciešams ne tikai finansēt programmas un projektus, bet arī radīt vidi, kur jaunieši jūtas pieņemti, saprasti un novērtēti.
Jaunieši, kas uzauguši ārpusģimenes aprūpē, ir īpaši neaizsargāti, uzsākot patstāvīgu dzīvi, tāpēc viņi ir jāpatur atbildīgo iestāžu redzeslokā, lai savlaicīgi identificētu un risinātu iespējamās grūtības. Svarīgi apzināties, ka ne visi jaunieši uzreiz ir gatavi pieņemt piedāvāto palīdzību, tāpēc, ja kāds sākotnēji atsakās no atbalsta pasākumiem, viņu ir jāuzrunā atkārtoti, ņemot vērā iespējamo situācijas un vajadzību maiņu. Regulāra saziņa un sekošana līdzi jaunieša gaitām, vismaz līdz 24 gadu vecumam, var būt izšķiroša, lai novērstu sociālo atstumtību un palīdzētu viņam nostiprināties gan profesionālajā, gan personīgajā dzīvē. 

